text:
Norsku kappingarmyndugleikarnir sýta fyri at góðkenna ætlanirnar hjá Eimskip at keypa norska reiðaríið Nor Lines. "Eg haldi, at teir gera eitt stórt mistak við snævurskygdu avgerð síni", sigur Gylfi Sigfússon, stjóri í Eimskip, í fráboðan
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
"Tað er ikki støddin, men vøksturin, ið telur"
Einstein


c: text/html

text:
- Tíðindi, mentan og ítróttur
Bæði borgarstjóri og tingmaður
Á fundi seinnapartin fer Klaksvíkar býráð taka støðu til at loyva Jógvani Skorheim, borgarstjóra, eisini at gerast tingmaður.
Borgarstjórin hevur sjálvur sett málið á skrá. Jógvan Skorheim er formaður í Nýggjum Sjálvstýri, og hevur seinastu tvey árini verið einasti floksformaður, ið ikki hevur sitið á tingi.
Hann kom á ting í 2011 sum varamaður fyri Kára P. Højgaard, ið gjørdist landsstýrismaður. Men táverandi býráð vildi ikki loyva Jógvani Skorheim at røkja tingsessin eftir, at hann gjørdist borgarstjóri í Klaksvík í 2012.
Heldur ikki eftir løgtingsvaldið í 2015, loyvdi býráðið Jógvani Skorheim í tingið, hóast hann tá varð valdur tingmaður fyri Nýtt Sjálvstýri.
Eftir býráðsvalið í november í fjør varð Tjóðveldislistin í Klaksvík settur uttan fyri meirilutan, millum annað tí hann árini frammanundan noktaði borgarstjóranum at fara í Løgtingið. Tí er sannlíkt, at Jógvan Skorheim eftir býráðsfundin í Klaksvík í dag verður tingmaður og borgarstjóri samstundis.
Bárður Kass Nielsen er í løtuni varamaður fyri Jógvan Skorheim á tingi.
Sí eisini

robotstxt: allowed

filter: keep


text:
"Thriller in Manila" kallaðist ein boksidystur á sinni.
Í morgin verður ein líknandi thrillari í løgtinginum - helst bæði fyri tey, sum eru fyri, og fyri tey, sum eru ímóti.
Talan er nevniliga um 2. viðgerð av uppskotinum til løgtingslóg um fyrisiting av sjófeingi - t.e. uppskotið um eina fiskivinnunýskipan.
Sambært skránni hjá løgtinginum, sum hon sær út í løtuni - nú stutt eftir klokkan eitt í dag -, stendur málið til at koma fyri sum punkt eitt á dagsskránni kl. 09.30 fyrrapartin í morgin.
Fimm punkt standa á skránni í morgin, men er helst eingin ivi um, at hetta fyrsta punktið á dagsskránni er tað, sum hevur størstan áhuga millum manna. Og tað er heldur ikki óhugsandi, at tað fer at taka sína tíð at koma á mál við hesum punktinum.
Enn ber illa til at siga, hvat úrslitið verður av 2. viðgerð - um meiriluti er fyri uppskotinum, ella um meiriluti ikki er fyri tí.
Um tú veitst okkurt, sum VP ikki veit - skriva so til vp@vp.fo


text:
Thursday, July 26, 2018
Niðurlaging merkir minni av pengum at súgva úr vinnuni
Eitt er at fiskivinnan kundi fingið væl burturúr at samskipa síni sjónarmið betur, eins og eydnast hevur í alivinnuni; nakað heilt annað er at tað verður ikki lætt, nýggir aktørar ella ei, at endurbyggja niðurlagað virksemi í fiskivinnuni.
Nú ein trolari og eitt línuskip eru løgd og manningar uppsagdar verður dúgliga diskuterað og spekulerað um orsøkir og samanhang. Summi vilja vera við at fiskivinnunýskipanin hjá Landsstýrinum hevur beinleiðis elvt til hesar keðiligheitir, og at meira er í væntu av somu skuffu. Onnur meina at eingin samanhangur er millum nevndu niðurlagingar og ta nýggju lógina um sjófeingi, at talan hinvegin er um undanførslur og politiskan glantrileik.
At argumentatiónin hjá mongum kann tykjast tunn, á báðum síðum av einum politiskt so løddum máli sum hesum, kunnu vit skjótt staðfesta uttan at fara út í æsir har. Lat okkum heldur síggja hetta sum enn eitt høvi at venda aftur til okkara megintema: fyri ein og hvønn ið vil tríva inn í og broyta verandi treytir hjá øðrum ræður tað um at vísa nøktandi atlit, gjøgnum ikki minst munagott samskifti, yvir fyri øllum viðkomandi pørtum. Leggjast kann afturat at jú meira týdningarmikil mál talan er um fyri tey sum verða ávirkað, jú meira gerst meginreglan galdandi. Hetta er púra grundleggjandi í øllum sum eitur virkissamskifti og almenn mál.
Alivinnan hevur eydnast væl í sínum samskifti, bæði innanhýsis og úteftir, ikki minst yvirfyri tí politiska myndugleikanum. Gamaní, við bert trimum aktørum er hetta lættari enn um talan var um eitt størri tal; eisini er tað ein stórur fyrimunur í hesum høpi at feløgini hava stórt sæð sama slag av virksemi. Tá er støðan meira trupul í fiskivinnuni: ein meira fjølbroytt vinna við tilsamans nógv fleiri luttakarum. Men eingin ivi er um at skal fiskivinnan eydnast betur at standa seg í tí politiska umhvørvinum má hon finna eitt sterkari felags stev; ikki tí, tað verður uttan iva arbeitt hart fyri hesum ikki minst umvegis Føroya Reiðarafelag.
Um vit hyggja at støðuni vit hava í fiskivinnuni, so bendir alt á at fleiri av teimum størru reiðaríunum eru í ferð við at minka um sítt virksemi í hesari vinnuni. Leingi hevur verið tosað og ávarað um at tann nýggja lóggávan fór at fáa óhepnar fylgjur. Eitt nú boðaði Varðin herfyri frá at uppsjóvarskipið Jupiter møguliga fór at verða selt av landinum.
Herfyri varð váttað alment at JFK tann 21. juli hevði selt frystitrolaran Sjúrðarberg av landinum fyri 41 milliónir kr. Fáar dagar seinni frættist at línuskipið Sigmund, hvørs reiðarí Eysturoy er partur av Framherja, er lagt og manningin uppsøgd.
Vónandi verður ikki meira av tílíkum at hoyra í næstum, og vónandi hava tey skeivt sum vilja vera við at talan er um avleiðingar av vinnupolitikki Landsstýrisins. Men flest øll munu vera samd um at ein tílík tilgongd er lítið hugalig og einki at ynskja fyri eitt so lítið samfelag sum tað føroyska. Hvørjar avleiðingarnar verða av so stórliga øktari óvissu er teoretiskt enn ein opin spurningur; men hvussu nógvar ábendingar skulu vit síggja áðrenn vit staðfesta greiðar orsøkir?
So eviga lætt
Tað mest hugstoytta er tó at hoyra leiðandi fólk stara seg so blind at ‘marknaðarbúskapi’ sum altyvirtrumfandi leiðreglu—hóast talan her er um umfatandi politisering og centrala planlegging í rættiliga stóran mun, og hóast fleiri ósvaraðar spurningar um hvussu ‘marknaðar’ hugtakið eigur at figurera í sambandi við fiskivinnupolitiska stýring í Føroyum.
Hvussu er og ikki, somu fólk sum ikki tykjast virða meginregluna um gott samskifti, vilja samstundis presentera samfelagsbúskap sum okkurt slag av støddfrøði ið einans innvígdir serfrøðingar skulu kunna skilja og sostatt skulu kunna diktera púra uttan mótspæl. Minnir eitt sindur um nakað ein fyrrverandi almennur stovnsleiðari einaferð segði við meg, og kanska eisini hevur sagt við onnur: at hesin stovnur sum alment umboðar eina serfrøði og sum ráðgevur tí politiska myndugleikanum, átti at fingið nógv størri vald so sleppast kann undan politiskum kegli og svansi og linjurnar ístaðin kunnu leggjast reint teknokratiskt, eftir líknandi leisti sum centralbankar hava fungerað nógvastaðni. So sannførd um egna betrivitan eru summi. (At ‘centralbanka modellið’ eftirhondini av fleiri og fleiri verður uppfatað sum púra miseydnað, er sum so ein heilt onnur diskussión.)
Men aftur, tað sum virkar so óklókt og ábyrgdarleyst her, er hendan turkatrúgvin uppá at alt kemur av sær sjálvum í rættlag so leingi ‘marknaðarbúskapur’ er tað ráðandi hugtakið. Hetta kennist tankaleyst av fleiri orsøkum: fyri tað fyrsta er ‘marknaðurin’ eitt alt ov veikt og ógreitt hugtak í okkara høpi her; harnæst kemur at sjálvt um hugtakið var nóg týðiliga forklárað, sum tað tó ikki er, so er tað burtur úr vón og viti at leggja onnur stór og týðandi hugtøk og princip til síðis bara fyri at geva hesum vælsignaða ‘marknaði’ alla vekt. Hvat við samfelagsligari ábyrgdarkenslu, hvat verður hon roknað fyri? Hví virðismeta vit ikki at okkara fiskivinnufyritøkur eru drivnar líka nógv, um ikki meira, av persónligum eldhuga og samfelagsligum áhuga enn av berari profittjakt? Og hví virða vit ikki ta tíð, tað hegni og tað arbeiði sum skal til fyri at byggja upp eina vælvirkandi fyritøku innan fiskivinnuna—her tykjast summi at halda at tað ger einki um ein, ella tveir, ella kanska fleiri, av verandi aktørum í vinnuni repa seglini, tí ein ‘marknaðarbúskaparlig’ skipan fer automatiskt at gera at onnur, dugnaligari, koma framat. Og um ikki tað hendir? Jamen, tað ger heldur einki um somu arbeiðspláss ikki koma aftur—so er tað bara tí at marknaðurin hevur ikki tørv á teimum; so uppstendur annað virksemi og onnur arbeiðspláss aðrastaðni í búskapinum. Smart ha? Ja, um alt ‘virksemi’ skal javnstillast uttan mun til nyttu, virði og meining.
At tey sum arbeiddu leingi, kanska tað mesta av sínum lívi, í einari vinnu sum tey trivust í og kundu lívbjarga sær og sínum, knappliga mugu umskúlast og tað leingi fyri at kunna gera okkurt annað, og kanska mugu niður í status og løn, og kanska ikki kenna at tey gera nakað meiningsfult longur—tað nervar neyvan fólk sum ikki virða at samskifta væl við onnur sum tey ikki tess minni vilja útseta fyri kollveltandi broyting.
Alt hetta virkar so deiliga lætt tá man ikki hevur virðing fyri tí sum liggur aftan fyri tað verandi. Her kann man bara flenna upp á avstand at teimum sum ‘grenja’ um niðurlaging av fiskivinnuni. So er bara at vóna at niðurlagingin ikki tekur dik á seg, tí tá verður lítið av pengum at flenna fyri áðrenn man veit av.
Nú ein trolari og eitt línuskip eru løgd og manningar uppsagdar verður dúgliga diskuterað og spekulerað um orsøkir og samanhang. Summi vilja vera við at fiskivinnunýskipanin hjá Landsstýrinum hevur beinleiðis elvt til hesar keðiligheitir, og at meira er í væntu av somu skuffu. Onnur meina at eingin samanhangur er millum nevndu niðurlagingar og ta nýggju lógina um sjófeingi, at talan hinvegin er um undanførslur og politiskan glantrileik.
At argumentatiónin hjá mongum kann tykjast tunn, á báðum síðum av einum politiskt so løddum máli sum hesum, kunnu vit skjótt staðfesta uttan at fara út í æsir har. Lat okkum heldur síggja hetta sum enn eitt høvi at venda aftur til okkara megintema: fyri ein og hvønn ið vil tríva inn í og broyta verandi treytir hjá øðrum ræður tað um at vísa nøktandi atlit, gjøgnum ikki minst munagott samskifti, yvir fyri øllum viðkomandi pørtum. Leggjast kann afturat at jú meira týdningarmikil mál talan er um fyri tey sum verða ávirkað, jú meira gerst meginreglan galdandi. Hetta er púra grundleggjandi í øllum sum eitur virkissamskifti og almenn mál.
Alivinnan hevur eydnast væl í sínum samskifti, bæði innanhýsis og úteftir, ikki minst yvirfyri tí politiska myndugleikanum. Gamaní, við bert trimum aktørum er hetta lættari enn um talan var um eitt størri tal; eisini er tað ein stórur fyrimunur í hesum høpi at feløgini hava stórt sæð sama slag av virksemi. Tá er støðan meira trupul í fiskivinnuni: ein meira fjølbroytt vinna við tilsamans nógv fleiri luttakarum. Men eingin ivi er um at skal fiskivinnan eydnast betur at standa seg í tí politiska umhvørvinum má hon finna eitt sterkari felags stev; ikki tí, tað verður uttan iva arbeitt hart fyri hesum ikki minst umvegis Føroya Reiðarafelag.
Um vit hyggja at støðuni vit hava í fiskivinnuni, so bendir alt á at fleiri av teimum størru reiðaríunum eru í ferð við at minka um sítt virksemi í hesari vinnuni. Leingi hevur verið tosað og ávarað um at tann nýggja lóggávan fór at fáa óhepnar fylgjur. Eitt nú boðaði Varðin herfyri frá at uppsjóvarskipið Jupiter møguliga fór at verða selt av landinum.
Herfyri varð váttað alment at JFK tann 21. juli hevði selt frystitrolaran Sjúrðarberg av landinum fyri 41 milliónir kr. Fáar dagar seinni frættist at línuskipið Sigmund, hvørs reiðarí Eysturoy er partur av Framherja, er lagt og manningin uppsøgd.
Vónandi verður ikki meira av tílíkum at hoyra í næstum, og vónandi hava tey skeivt sum vilja vera við at talan er um avleiðingar av vinnupolitikki Landsstýrisins. Men flest øll munu vera samd um at ein tílík tilgongd er lítið hugalig og einki at ynskja fyri eitt so lítið samfelag sum tað føroyska. Hvørjar avleiðingarnar verða av so stórliga øktari óvissu er teoretiskt enn ein opin spurningur; men hvussu nógvar ábendingar skulu vit síggja áðrenn vit staðfesta greiðar orsøkir?
So eviga lætt
Tað mest hugstoytta er tó at hoyra leiðandi fólk stara seg so blind at ‘marknaðarbúskapi’ sum altyvirtrumfandi leiðreglu—hóast talan her er um umfatandi politisering og centrala planlegging í rættiliga stóran mun, og hóast fleiri ósvaraðar spurningar um hvussu ‘marknaðar’ hugtakið eigur at figurera í sambandi við fiskivinnupolitiska stýring í Føroyum.
Hvussu er og ikki, somu fólk sum ikki tykjast virða meginregluna um gott samskifti, vilja samstundis presentera samfelagsbúskap sum okkurt slag av støddfrøði ið einans innvígdir serfrøðingar skulu kunna skilja og sostatt skulu kunna diktera púra uttan mótspæl. Minnir eitt sindur um nakað ein fyrrverandi almennur stovnsleiðari einaferð segði við meg, og kanska eisini hevur sagt við onnur: at hesin stovnur sum alment umboðar eina serfrøði og sum ráðgevur tí politiska myndugleikanum, átti at fingið nógv størri vald so sleppast kann undan politiskum kegli og svansi og linjurnar ístaðin kunnu leggjast reint teknokratiskt, eftir líknandi leisti sum centralbankar hava fungerað nógvastaðni. So sannførd um egna betrivitan eru summi. (At ‘centralbanka modellið’ eftirhondini av fleiri og fleiri verður uppfatað sum púra miseydnað, er sum so ein heilt onnur diskussión.)
Men aftur, tað sum virkar so óklókt og ábyrgdarleyst her, er hendan turkatrúgvin uppá at alt kemur av sær sjálvum í rættlag so leingi ‘marknaðarbúskapur’ er tað ráðandi hugtakið. Hetta kennist tankaleyst av fleiri orsøkum: fyri tað fyrsta er ‘marknaðurin’ eitt alt ov veikt og ógreitt hugtak í okkara høpi her; harnæst kemur at sjálvt um hugtakið var nóg týðiliga forklárað, sum tað tó ikki er, so er tað burtur úr vón og viti at leggja onnur stór og týðandi hugtøk og princip til síðis bara fyri at geva hesum vælsignaða ‘marknaði’ alla vekt. Hvat við samfelagsligari ábyrgdarkenslu, hvat verður hon roknað fyri? Hví virðismeta vit ikki at okkara fiskivinnufyritøkur eru drivnar líka nógv, um ikki meira, av persónligum eldhuga og samfelagsligum áhuga enn av berari profittjakt? Og hví virða vit ikki ta tíð, tað hegni og tað arbeiði sum skal til fyri at byggja upp eina vælvirkandi fyritøku innan fiskivinnuna—her tykjast summi at halda at tað ger einki um ein, ella tveir, ella kanska fleiri, av verandi aktørum í vinnuni repa seglini, tí ein ‘marknaðarbúskaparlig’ skipan fer automatiskt at gera at onnur, dugnaligari, koma framat. Og um ikki tað hendir? Jamen, tað ger heldur einki um somu arbeiðspláss ikki koma aftur—so er tað bara tí at marknaðurin hevur ikki tørv á teimum; so uppstendur annað virksemi og onnur arbeiðspláss aðrastaðni í búskapinum. Smart ha? Ja, um alt ‘virksemi’ skal javnstillast uttan mun til nyttu, virði og meining.
At tey sum arbeiddu leingi, kanska tað mesta av sínum lívi, í einari vinnu sum tey trivust í og kundu lívbjarga sær og sínum, knappliga mugu umskúlast og tað leingi fyri at kunna gera okkurt annað, og kanska mugu niður í status og løn, og kanska ikki kenna at tey gera nakað meiningsfult longur—tað nervar neyvan fólk sum ikki virða at samskifta væl við onnur sum tey ikki tess minni vilja útseta fyri kollveltandi broyting.
Alt hetta virkar so deiliga lætt tá man ikki hevur virðing fyri tí sum liggur aftan fyri tað verandi. Her kann man bara flenna upp á avstand at teimum sum ‘grenja’ um niðurlaging av fiskivinnuni. So er bara at vóna at niðurlagingin ikki tekur dik á seg, tí tá verður lítið av pengum at flenna fyri áðrenn man veit av.
Subscribe to: Post Comments (Atom)


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Arbeiðir hjá Vestmanna Kommunu
26.09.2013
Her niðanfyri síggjast nakrar myndir av arbeiðum, sum kommunan hevur gjørt seinastu tíðina – antin við egnari arbeiðsmegi ella eftir avtalu við arbeiðstakara.
Spælipláss
Síðan nakað áðrenn summarfrítíðina hava arbeiðsmenn hjá kommununi arbeitt við at gera spæliplássið við dagstovnin Látipípuna í stand. Økið er ruddað, drenað og slættað. Síðani er sparkivøllurin gjørdur av nýggjum, hegnað og hampað er framvið øllum økinum, og reiggjur eru uppsettar.
Enn manglar tó nakað; ætlanin er at seta borð upp, at gera spæliborg og at gera ein hugnakrók, har foreldur og børn kunnu grilla. Hetta er ætlanin at gera ímóti sumri komandi ár í samstarvi við familjurnar har um leiðir.
Parkeringspláss við Byrgisveg
Hetta arbeiði hevur arbeiðstakari gjørt fyri kommununa, og ikki kann sigast annað enn, at arbeiði er væl úr hondum greitt. Hetta parkeringspláss var harðliga tiltrongt, tí trongligt var, og ringt var hjá bæði íbúgvum og vitjandi at fáa parkerað bilar sínar har á leiðini.
Tað manglar at asfaltera parkeringsplássið – hetta verður gjørt komandi ár.
Parkeringspláss á Mørkini
Hetta var einsini harðliga tiltrongt, ikki minst nú roknast má við, at øktur aktivitetur verður í kappróðrarneystini. Eisini hetta arbeiði hevur arbeiðstakari gjørt fyri kommununa, og hetta er eisini eitt væl úr hondum greitt arbeiði.
Skrái við Niðara Veg nakað uttanfyri Fossá
Hetta er eitt øki, sum í nógv ár ligið órøkið. Laðað og gróðursett hevur verið út ímóti hesum øki, og laðaður garður við stórum, vøkrum trøum er uttanfyri, men sjálvt økið út ímóti garðinum hevur lgið orøkið.
Men nú er økið hampað soleiðis, at áin er løgd í rør, og mold koyrd omanyvir og slættað. Tá økið grønkar komandi vár, skuldi alt økið frá Fossá og har út til sæð meira liðugt út.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Privatar upplýsingar við brúk av pendla.fo
Allir persónligar upplýsingar og dátur, sum tú leggur inn í pendla.fo, verða goymdar trygt og ikki brúktar til annað enn pendla.fo og altíð í tráð við galdandi lóggávu.
Tá tú skrásetir teg sum brúkara á pendla.fo, verður tú biðin um at lata okkum ávísar persónligar upplýsingar, so sum fornavn, eftirnavn, telefon nr. og teldupostbústað. Persónligu upplýsingarnar verða einans brúktar í sambandi við pendla.fo og fyri, at aðrir brúkarar á pendla.fo kunnu seta seg í samband við teg.
Av og á senda vit tær teldupost sum bert hevur við pendla.fo at gera. Hetta kann vera smáir tíðindastubbar, upplýsingar um dagføringar v.m.
Flutningur av persónligum dátum
Persónligar upplýsingar um teg og dátur frá tær verða undir ongum umstøðum fluttar, latnar ella seldar víðari.
Afturkalling og rætturin til at fáa upplýsingar
Tú hevur ræðisrætt til upplýsingar og dátur, sum vit hava fingið frá tær gjøgnum pendla.fo.
Allar upplýsingar, sum tú hevur lagt í skipanina, verða strikaðar tá/um tú strikar tín brúkara.
Cookies
Vit brúka sonevndar cookies í sambandi við tína nýtslu á pendla.fo. Vit goyma t.d. títt brúkaranavn og loyniorð. Cookies verða eisini brúktar fyri at fáa til vega hagtøl fyri pendla.fo.
Trygd
Pendla.fo er SSL sertificerað, hetta merkir at t.d. allar upplýsingar millum brúkarar blíva kryperaðar og kunnu soleiðis ikki koma út til 3. part.


text:
Kl. 11:30 kom Líðhamar til Klaksvíkar. Teir hava aftur havt enn ein góðan túr í hesum illveðrinum. Teir hava fiska norðan fyri Føroyar og hava heilið 14.050 pund inni, tað mesta er toskur og hýsa. Veiðan varð boðin út á Fiskamarknaðinum Føroyar og landa Líðhamar júst nú til N.F.C.S. SáH
Tag: Norðoya Portal
Líðhamar best í dag, heili 15.020 pund
Líðhamar kom skúmaði inn eftir vágna nú klokkan 12.00. Teir hava havt ein góðan túr og hava 15.020 pund inni, tað mesta toskur og hýsa og eru teir bestir av línubátunum ídag. Teir byrjaði túr tann 15.10. og veiðan varð boðin út á Fiskimarknaðinum Føroyar og landa verður til N.F.C.S. Her nakrar myndir tiknar ídag.
FT Gamejam 2018 í Klingruni hjá Føroya Tele
FT GAMEJAM 2018 🤖 Ert tú áhugað/ur í telduspælmenning, ella kennir tú onkran, sum er? Mikukvøldið 26. september kl. 23:59 er freistin at melda seg til tiltakið FT GameJam, sum verður í Klingruni hjá Føroya Tele í Hoyvík 28.-30. september. Tiltakið er ókeypis, og tilmelding fer fram her: www.iverksetan.fo/ft-gamejam/ 👍 Ársins tiltak verður bæði størri, Les meira…
Gomul filmsklipp frá Danmark
Her kunnu tit síggja gomul filmsklipp frá Danmark. Tað er filmcentralen sum hevur lagt filmsklippini út, sjá filmsklipp, klikk her: “Danske kortfilm og dokumentarfilm” SáH
Óluva Klettskarð spyr um fiskivinnuna í Norðoyggjum
Fyrsta mál á Løgtingsfundinum í dag eru fyrispurningar frá Óluvu Klettskarð til fiskimálaráðharran Høgna Hoydal. Tingfundurin byrjar kl. 11.00. Á tingfundi 10. september 2018 boðaði tingformaðurin frá omanfyrinevnda fyrispurningi, sum er soljóðandi: Hvussu eru viðurskiftini sum heild hjá ymsu pørtunum í fiskiflotanum í Norðoyggjum, síðan henda samgongan tók við? Hvussu hava inntøkuviðurskiftini og manningarviðurskiftini lagað seg? Les meira…
Fríðkan og víðkan á Dagstovnaøkinum
Kommunalu dagstovnarnir Blákollan, Barnahúsið Margit og Mylnuhúsið hava allir fingið ein kærkomnan og tiltrongdan umgang við málingapenslinum í summar. – Karmar og umstøður hava sjálvsagdan týdning fyri trivnaðin úti á stovnunum, og vit leggja okkum altíð eftir at gera hetta so gott sum yvirhøvur gjørligt, sigur Beinta Klakstein, forkvinna í Trivnaðarnevndini børn og ung. Hon Les meira…
Onki svar fingið enn upp á Biskupstorgið?
News skrivaði og legði eitt filmsklipp út fyri 14. døgum síðani, har vit setti umsitingina hjá Klaksvíkar Kommunu ella Jógvan Skorheim nakrar spurningar viðvíkjandi Biskupstorgið, men hava einki svar fingið enn, men Jógvan Skorheim svaraði tann 22. juli sera ullint til Kringvarp Føroya, hoyr svarið her: “Innflyting og avtalur eru á gáttini” Hann svaraði als Les meira…
Frá Gráum betongi til listaligt litspæl
Við góðari hjálp frá vinum og kenningum hevur Rasmus S. Biskupstø brúkt hetta summarið uppá at listprýða baksíðuna á stóra skýlinum við Djúpumýru. Listaverkið er so gott sum liðugt, nú Rasmus saman við Jógvan Skorheim, borgarstjóra stendur á parkeringsøkinum og skoðar verkið. Betongið niðast og ytst báðumegin við skal málast svart, og hesum fara nøkur Les meira…
Allar dopingroyndir negativar
Fyrstu 7 mánaðirnar í 2018 eru 22 dopingroyndir tiknar av føroyskum ítróttafólkum. Allar royndirnar vóru negativar. Royndirnar eru tiknar innan fleiri ítróttagreinar, bæði til kappingar og til venjingar . Hetta er samstundis fyrstu royndirnar, sum føroysk dopingeftirlitsfólk hava staðið fyri og hevur arbeiðið gingið sera væl. ÍSF fegnast um at arbeiðið hevur gingið sum tað Les meira…
Sjúrðaberg- einfalt og sjálvsagt
Tað sær út til at vera trupult hjá fjøldini at skilja, hvussu einfalda roknistykki hjá JFK hongur saman. Eg meini sjálvandi við roknistykkið um Sjúrðarberg. Haldi tó at orsøkin er at tað er trupult hjá teimum flokstrúgvu at fáa rættar upplýsingar. Maður er sendur av húsi at mainipulera fjøldina, fyri at avmarka tann skaða, sum Les meira…


text:
JÓLAKONSERT Í LØKSHØLL
– fokus á røttum stað!
Ein stórfingin jólakonsert í Løkshøll í Runavíkini leygarkvøldið 20. desember kl.20.00. Fullsett høll. Atgongumerkið kostaði 200,00 krónur, sum kundu keypast yvir netið. Randi Hansen og Asbjørn Bertelsen vóru konferensierar í rættuligum professionellum TV-stíli. Eitt, sum tú legði til merkis, tá tú kom innar í høllina, var hvussu vakurt jólaskrýdd hon var við ljósskreyti á teppinum aftanfyri pallin, og stórum jóladekoratiónum niður úr loftinum og vakurt uppsettum livandi ljósum á pallinum. Tað er blómuhandilin Orkis, sum hevur staðið fyri hallarskreytinum.
Konsertin var í umleið 2 tímar, tá steðgurin er tikin við. Í steðginum varð bjóðað til kaffi og mandludessert. Gott at fáa loyvið at røra seg eina løtu og tosa inntrykkini ígjøgnum við onkran, tí góðu inntrykkini eru nógv, tá tú situr undir eini so breiðari tónleikaviftu sum leygarkvøldið í Løkshøll.
Luttøka
Tey, sum luttóku vóru m.a. Heini Lútzen,bólkurin High-5, Bárur á Lakjuni, Olvheðin Jacobsen, Beinta, Hervør Sabina á Torkilsheyggi, Petur Hans Hansen og tær fýra systrarnar, sum júst hava givið út nýggja fløgu. Tónleikararnir, sum útgjørdu húsorkestrið, vóru fleiri, og umboðaðu teir bæði flýgil, guitara, trummu og blásiljóðføri. Hvat vildi ein konsert verið, um ikki fólkini aftanfyri ljóðførini eisini vóru har?!
Stigtakarin til konsertina var ungi maðurin Pætur Egholm Jakobsen, sum fekk eitt dyggiligt herðaklapp frá áhoyrarunum fyri eitt sera gott fyrireikingaravrik. Tá konsertin endaði varð viðmerkt, at ynskjandi er, at hetta verður eitt afturvendandi átak – livst so spyrst!
Heini Lützen
Vit skula ikki úttala okkum um hvør sang best, tí øll brúktu tónleikaevnini optimalt, sum skaparin hevur givið teimum, og tá er talan um tað besta. Tó vil eg viðmerkja Heina Lútzen, sum jú er ein garvaður, kendur og elskaður sangari í føroyskum høpi, og sum flestu av okkum hava stóra virðing fyri sum sangara.
Heini er ein sannur úrmælingur, tá tað kemur til sangframførslu. Hann ikki bara syngur, men hann framførur samstundis við einum so livandi raddar- og kroppsmáli, at talan er um eitt tónleikalistarverk, sum áhoyrararnir sita eftir við, tá klappini runga í høllini – Heini formidlar Guds sannleikar bæði við sangi og kroppsmáli!
Fokus
Áhoyrararnir vórðu spardir fyri eini innrás av jólamonnum og nissum, sum eftir hondini er vorði alt ov nógv. Jólamenn og nissur eru hugnalig og stuttlig har børn eru, men tað kann gerast so nógv, at tað næstan markar upp til avgudaríð – læti okkum heldur savna okkum um einglarnar, tí tað vóru hóast alt teir, sum komu við teimum fyrstu jólaboðunum.
Bárður á Lakjuni framførdi ein sang, sum hann kallar “Nú jólini nærkast.” Ein sangur, sum hann skrivaði saman við skúlabørnunum. Sangurin er um jólastákið og jólamannin nú jólini nærkast, men niðurstøðan í sanginum er, at tað besta av øllum er, at Jesus varð føddur.
Tað, sum kann sigast um konsertina er, at frá byrjan til endan var fokusi á Orðið, sum varð hold, sum varð gitið í móðurlívið og sum varð føtt inn í heimin av eini moyggj, og sum gjørdist frelsari als fólksins.
Um jólini skula gerast eini sonn gleðisjól fyri teg og okkum øll, eiga vit at hava tað einasta rætta jólafokusi!


text:
Orð: J.P. Gregoriussen
Lag: Vísulag (Ebbe Skammelsøn)
Viðmerking: Yrktur til fyrsta fólkafund í Føroyum, sum var á Sandi 2. hvítusunnudag 1894.
1. Við Kaspiska Havið,
á fløtunum har
fram undan Kaukasus fjøllum,
búði hann Óðin, ásahøvdingi,
vísastur maður av øllum.
Hann setti tann kvistin,
sum útrann á Norðurlanda grundum.
2. Flutti hann har úr landinum burt
við fólkinum og síni frú,
og tá ið tey komu til Sviaríkis,
í Uppsølum reistu tey bú.
Tá nørdist tann kvistur,
sum útrann á Norðurlanda grundum.
3. Dreingir har nørdust sum furan í líð,
teir kundu á leikum at renna;
enn bregður í ætt tað svenska fólkið
til snildir og listir at kenna.
So nørdist tann kvistur
og væl útrann á Norðurlanda grundum.
4. Av Óðini sjálvum og hansara ætt
er norðmannarótin útrunnin;
hon breiddi seg vestur á Føroya land,
her tógvin grein verður funnin.
Her trívist tann kvistur,
sum útrann av norrønum runni.
5. Teir ferðamenn ferðast av Noregis landi
og førdu sær vinning í havn,
teir sjógarpar søktu til oyggjarnar her,
av teimum fingu føroyingar navn.
Her festist tann kvistur,
sum útrann av norrønum runni.
6. Enn alast upp menn á hesum landi
við norðmanna blóði í árum,
so fríir teir fara í fjøll og berg
og stríðast á søltum bárum.
Enn livir tann kvistur,
sum útrann av norrønum runni.
7. Her fedrarnir stóðu, her standa vit enn,
her brúsar tað sama havið,
á sama himli tann sama sól
hvønn morgun rennur úr kavi.
Enn blómar tann kvistur,
sum útrann av norrønum runni.
8. Lýða vit Gud og lóg og rætt,
og dyrka vit vísdóms ond,
tá birtist hjá føroyingum ljósari tíð
at skína frá strond til strond.
Tá blómar tann kvistur,
her útrann av norrønum runni.


text:
Fyrsta Mósebók, kapittul 43
Brøður Jósefs fara aðra ferð til Egyptalands
v1
Men tá ið teir høvdu etið upp tað kornið, sum teir vóru komnir við úr Egyptalandi, segði faðir teirra við teir: «Farið aftur og keypið okkum eitt sindur av korni til matna!»
v2
Men Júda svaraði honum og segði: «Maðurin legði okkum ríkan við og segði: Tit fáa ikki andlit mítt at síggja, uttan tit hava bróður tykkara við tykkum!
v3
Um tú nú sendir bróður okkara við okkum, skulu vit fara og keypa tær korn;
v4
men sendir tú hann ikki við okkum, fara vit ongar vegir; tí at maðurin segði við okkum: Tit fáa ikki andlit mítt at síggja, uttan tit hava bróður tykkara við tykkum!»
v5
Tá segði Ísrael: «Hví hava tit gjørt mær so illa at siga fyri manninum, at tit áttu ein bróður afturat?»
v6
Teir svaraðu: «Maðurin fregnaði gjølla um okkum og ætt okkara og spurdi: Er faðir tykkara enn á lívi? Eiga tit ein bróður afturat? Og vit søgdu honum so, sum var; hvussu kundu vit vita, at hann fór at siga við okkum: Komið higar við bróður tykkara!»
v7
Tá segði Júda við Ísrael, faðir sín: «Lat sveinin koma við mær, so at vit mega fara avstað til tess at bjarga lívinum, so at bæði vit og tú og børn okkara ikki týna lívið!
v8
Eg leggi lívið við fyri hann; av hond míni kanst tú krevja hann; komi eg ikki aftur til tín við honum, og leiði eg hann ikki fram fyri teg, tá skal eg verða sekur fyri tær allar ævir!
v9
Høvdu vit nú ikki havt drálað, so høvdu vit nú verið aftur á øðrum sinni!»
v10
Tá segði Ísrael, faðir teirra, við teir: «Kann tað ikki vera øðrvísi, tá gerið hetta: Takið av gróðri landsins upp í sekkir tykkara og førið manninum sum gávu eitt sindur av balsami, eitt sindur av hunangi, roykilsi og myrru, pistásiualdin og mandlur;
v11
og takið við tykkum tvífalt gjald, við tað at tit hava við tykkum eisini tað silvur, sum lá ovast í sekkjum tykkara; kanska tað hevur verið av misgáum.
v12
Takið síðan bróður tykkara og farið aftur til mannin.
v13
Guð hin alvaldi lati mannin vera tykkum miskunnsaman, so at hann letur hin bróður tykkara og Benjamin sleppa aftur við tykkum. Men skal eg verða barnleysur, tá má tað so vera!»
v14
Menninir tóku nú hesa gávu; somuleiðis tóku teir tvífalt gjald við sær og Benjamin; síðan hildu teir ferðini til Egyptalands og gingu inn fyri Jósef.
v15
Tá ið Jósef sá Benjamin teirra millum, segði hann við húshaldara sín: «Far við hesum monnum inn í húsið og slátra og matger, tí at menninir skulu eta døgurða saman við mær!»
v16
Og maðurin gjørdi, eins og Jósef hevði sagt, og fór við monnunum inn í hús Jósefs.
v17
Men tá ið menninir vórðu leiddir inn í hús Jósefs, vórðu teir ræddir og søgdu: «Vegna tað silvur, ið kom aftur við okkum á fyrra sinni, verða vit leiddir higar, so at hann skal ráðast á okkum og níva okkum og gera okkum til trælir og taka asnar okkara.»
v18
Tá fóru teir til húshaldara Jósefs og talaðu við hann í húsdurunum,
v19
og søgdu: «Halt okkum til góðar, harri! Vit fóru einaferð higar at keypa vistir;
v20
men tá ið vit á heimferðini komu í náttarherbergið og opnaðu sekkir okkara, sí, tá lá silvurið hjá hvørjum ovast í sekki hansara, okkara silvur alt sum tað var; og nú eru vit komnir aftur við tí;
v21
men vit hava eisini tikið annað silvur við okkum at keypa vistir fyri; ikki vita vit, hvør ið man hava lagt silvurið í sekkir okkara.»
v22
Men hann svaraði: «Havið gott treysti og óttist ikki! Guð tykkara, Guð faðirs tykkara hevur lagt dýrgrip í sekkir tykkara; silvur tykkara havi eg fingið í varðveitslu.» Síðan leiddi hann Símeon út til teirra.
v23
Maðurin fór nú við teimum inn í hús Jósefs og setti teimum vatn at tváa sær í um føturnar; og asnum teirra gav hann fóður.
v24
Og teir løgdu gávuna til rættis, áður enn Jósef kom um middagsleitið; tí at teir høvdu hoyrt, at har skuldu teir fáa sær at eta.
v25
Tá ið nú Jósef kom inn í húsið, fingu teir honum gávuna og lútaðu til jarðar fyri honum.
v26
Hann heilsaði teimum og spurdi: «Hvussu veit gamla faðir tykkara við, sum tit høvdu á máli? Er hann enn á lívi?»
v27
Teir svaraðu: «Træli tínum, faðir okkara, veit væl við; hann er enn á lívi.» Og teir lútaðu og nigu fyri honum.
v28
Tá ið hann nú leit seg um og bar eyga við Benjamin, bróður sín, son móður sínar, mælti hann: «Er hetta hin yngsti bróðir tykkara, sum tit høvdu á máli fyri mær?» Og hann segði «Guð verði tær náðigur, sonur mín!»
v29
Men Jósef skundaði sær burtur, tí at hjarta hansara brann av kærleika til bróður sín, so at hann hevði mestan hugin at gráta; hann fór tí inn í herbergið og græt har.
v30
Og tá ið hann hevði tváað andlit sítt; kom hann aftur og læt einki á sær kenna og beyð at seta matin á borðið.
v31
Síðan varð borðreitt soleiðis, at hann át fyri seg sjálvan og teir fyri seg sjálvar og somuleiðis fyri seg sjálvar teir Egyptar, ið vanir vóru at eta saman við honum; tí at ikki mega Egyptar eta saman við Hebreum, tí at tað er Egyptum andstygd.
v32
Síðan vórðu teir skipaðir í sess framman fyri honum eftir aldri, soleiðis at hin elsti sat ovast og hin yngsti niðast; tá hugdu menninir bilsnir hvør upp á annan.
v33
Og hann tók mat av sínum egna borði og fekk teimum; men Benjamin fekk fimm ferðir so nógv sum hvør av hinum. Og teir drukku saman við honum og vórðu væl hýrdir.


text:
Felagsforeldrafundur verður í Mentanarhúsinum í Fuglafirði, týskvøldið 16.januar, kl 19.30. Á fundinum kemur Magni Mohr, ítrottarserfrøðingur, at greiða frá um kost og kostvanar, næmingar úr Fuglafjarða skúla framføra nakrar sangir og skúlastýrið leggur sína ársfrágreiðing fram. Aftaná verður ein drekkamunnur at fáa. Verið hjartaliga vælkomin.
- Samrøðubólkar
- Víkingar í 4. flokki
- Evnisvika vika 43 2018
- 9.b. á námsferð í Katalónia.
- 4.fl á seiðabergi
- Námsfrøðiligur stuðul til Fuglafjarðar skúla:
- 1. flokkur 2018-19
- Skúlarenning 2018
- Mikudagin 22. august
- Busskoyring 16. august 2018
- Skúlaársbyrjan 2018-2019
- Junidagar 2018
- Gloymd klæði
- Evnisdagar
- Starvsfólkadagur
- Lærari til Fuglafjarðar skúla
- Námsfrøðiligir stuðlar til Fuglafjarðar skúla
- Frá næmingakonsertini
- Seinasti skúladagur hjá 10. flokki
- Próvhandan 2018
- Frá skúlabókasavninum
- Munnlig próvtøka 2018
- UNG Í ARBEIÐI 2018
- Lærarastørv leys at søkja
- Kunnandi videobrot – Skrivlig próvtøka 2018


text:
Opið bræv til løgmann!
1. Løgmaður má seta krav fram á ríksifundinum sum er í Grønlandi við danska statsministaran, at Føroyar skulu gerast sjálvstøðugur limur í WTO.
2. Løgmaður má beinanvegin taka stig til samráðingar við stjórnina í Kreml, um fríhandils sáttmála við Russland.
Føroysku fyrimunirnir við russiskum WTO-limaskapi burtur um stutta tíð
Tá ið Russland gjørdist limur í Heimshandilsfelagsskapinum (WTO) fyri einari viku síðan ella neyvt sagt mikudagin tann 22. august 2012 sum limaland nr. 156 hevði tað stórar fyrimunir fyri Føroyar. Bara harmiligt og eyðmýkjandi fyri okkum føroyingar, at vit framvegis ikki eru komin longur við sjálvstøðugum føroyskum limaskapi í WTO.
Russiski WTO-limaskapurin hevur við sær, at alt lógarverkið hjá Russlandi viðvíkjandi handli og vinnu er broytt samsvarandi WTO-sáttmálanum. Russland er tískil tvingað til at halda reglurnar hjá WTO fyri frælsan heimshandil ella kann tað snøgt sagt kærast inn fyri WTO av limalandi, ið heldur seg vera fyri órætti av russiskum myndugleikum.
Fyri føroyskt vinnulív er tað serliga lækkanin av russiskum tolli á fiskavørum, ið hevur áhuga. Eitt nú verður russiski tollurin á køldum ella frystum rundum laksi 3% og køldum ella frystum laksafløkum 4%. Á frystari rundari sild, svartkjafti og makreli verður tollurin 3%. Hinvegin verður hann 3% og 5% á ávikavist frystum sildafløkum og makrelfløkum.
Føroysku fyrimunirnir við russiskum WTO-limaskapi kunnu nú tó fara at vísa seg at vera søga um stutta tíð. Og verri enn tað.
EFTA-londini eru komin væl áleiðis at gera fríhandilssáttmála við Russland. Tá ið tað gjørdist greitt, at Russland fór at verða limur í WTO í ár, settu hesi lond fulla ferð á samráðingarnar og eru tey nú í ferð við sítt sætta samráðingarumfar.
Tá ið EFTA-londini hava gjørt fríhandilssáttmála við Russland verður russiski tollurin á fiskavørum hjá teimum helst burtur, meðan føroyskar fiskavørur framvegis fara at hava toll eftir WTO-sáttmálanum inni á russiska marknaðinum. Føroyskir útflytarar verða tískil verri fyri á russiska marknaðinum enn eitt nú kappingarneytarnir í Noregi og Íslandi.
Skuldi tað hent seg, sum mangt bendir á og sum longu er frammi millum ES og Russland, at tey eisini fara at gera ein sínámillum fríhandilssáttmála, verður skilið enn verri fyri Føroyar. Tí at tá fara okkara kappingarneytar, umframt tollfyrimunirnar á russiska marknaðinum, at kunna njóta fyrimunirnar við kumuleringsskipanini, meðan vit fara at standa handilsliga og vinnuliga avbyrgd uttanfyri.
Sostatt fara føroyskir útflytarar framvegis at gjalda risahøgan toll inni á ES marknaðinum fyri russiskan tosk, ið verður tilvirkaður í Føroyum, meðan eitt nú íslendsku og norsku kappingarneytarnir fara at kunna keypa russiskan tosk úr Barentshavinum, fyri síðan at víðari tilvirka hann og selja hann inn á ES marknaðin eftir kumuleringsskipanini.
Samanumtikið kann støðan hjá Føroyum og ikki minst føroyskum vinnulívi fara at líkjast einari vanlukku, um Føroyar ikki beinanvegin taka stigið at gera fríhandilssáttmála við Russland.
Í Tinganesi og í Kreml liggur eitt liðugt samrátt fríhandilssáttmálauppskot frá ár 2000, har allur tollur á samhandlinum millum Føroyar og Russland verður avtikin, klárt at undirskriva. Russland gav Føroyum tað lyfti í 2000, at í somu løtu Russland gjørdist limur í WTO skuldi fríhandilssáttmálin undirskrivast.
So løgmaður, hvørjum bíðar tú nú eftir?
Jákup Mikkelsen, formaður í Uttanlandsnevnd Løgtingsins


text:
Konjak
Konjak er franskt brennivín frá umráðnum Cognac. Økið liggur beint norðanfyri Bordeaux, umleið 100 000 ha. til støddar, og er býtt í 6 smærri øki. Stutt sagt er tað eitt destillerað hvítvín, sum síðani er goymt í føtum av eikitræ. Til framleiðsluna av konjak verður drúvan "Ugni Blanc" brúkt. Hendan drúvan gevur eitt vín við lágum alkoholprosenti á umleið 8 %. Destillatið verður síðani goymt í fleiri ár. Destillatið endar síðani við at hava eitt alkoholprosent á umleið 40 % - 43 %. Fyri at tað skal fáa júst rætta smakkin, verður destillatið ofta blandað við fleiri øðrum destillatum. Eftir at tað er blandað, skal tað hvíla millum 6 mánaðir og 2 ár, og síðani verður tað latið á fløskur.
Cognac verður býtt upp í trý. Very Superior merkir, at konjakið er goymt í minsta lagið 2 ár og mesta lagið 4 ár. Very Superior Old Pale er goymt í minsta lagið 4 ár. Extra Old er goymt í minst 6 ár. Konjak er hvítvín, sum 2 ferðir er dropadrivið úr serligum drúvum og búnast síðani í nøkur ár á eikifati, minst 2 ár, men sum oftast verður tað goymt longri. Tað eru ymisk sløg og dygdir av konjakki. Trýstjørnað og V.S. er tað unga, minst 2 ½ ár. V.O. og V.S.O.P. er minst 4½ ár. X.O. er minst 10 ár. Summi hús blanda upp til 50 ára gamalt lagrað konjak í teirra X.O. Stendur Fine Champagne á fløskuni, merkir tað, at tað kemur úr teimum innastu og bestu økjunum í Cognac. Styrkin er 40 %.


text: Rókur ringdi kl 21 fø. tíð og segði, at tey vóru umsíðir komin til Zagreb, har tað er kalt (frystir). Ein ‘guide’ bíðaði tolin eftir teimum, tá tey komu. Hesuferð hava øll hini uttan Rókur (og Petur Heðin) mist viðførið. Ella tað vil siga, at kuffertini standa enn í Frankfurt og koma eftir ætlan í morgin. Tó hava okkara fólk lært av fadesuna í Beograd, tí tey hava fingið sær trygging mótir mist/gloymt viðføri. Lagið av annars gott í Kroatia, skilti eg á lagnum. Í morgin fara tey í býin at keypa neyðsynjarvørur.


text:
2017-11-01 Standard viðtøkur fyri nýggj menningarsambond
STANDARD VIÐTØKUR fyri MENNINGARSAMBOND INNAN ÍSF
§ 1 Navn og heimstaður
Navn sambandsins er __________ , og heimstaðurin er___________ .
§ 2 Menningarsamband
Sambandið verður skipað sum eitt ,,Menningarsamband” sambært Evstu lóg ÍSF’s kap. 4 orsakað av, at sambandið við stovnan ikki lýkur treytirnar í nevndu Evstu lóg fyri at gerast sjálvstøðugt sersamband.
§ 3 Endamál
Endamálið er at __________________________________
§ 4 Limaskapur
Feløg, sum íðka ítrótt innan______, kunnu gerast limir sambært skrivligari umsókn til nevnd sambandsins. Verður noktað umsøkjara limaskap, kann umsøkjari leggja spurningin um limaskap fyri aðalfundin.
§ 5 Limaskyldur og -rættindir
Limir hava skyldu til at fylgja tí til hvørja tíð galdandi regluverki hjá sambandinum og annars at fylgja teimum ásetingum og boðum, sum sambandið gevur limunum, herundir at gjalda tað limagjald, sum er álagt limunum av sambandinum.
Hinvegin njóta limirnir øll tey rættindir, sum fylgja av limaskapinum, herundir at møta á aðalfundi og at luttaka í øllum tí virksemi, sum sambandið fyriskipar.
§ 6 Uppsøgn
Limur kann siga limaskap sín upp við einum mánað freist til ein 1. í einum mánaði. Limur kann eisini koyrast úr sambandinum, um limur grovt hevur forbrotið seg, herundir ikki hevur goldið gjaldkomið limagjald í minsta lagi í eitt ár og brotið viðtøkur sambandsins. Limur, sum verður koyrdur úr sambandinum, kann leggja spurningin fyri fyrstkomandi aðalfund til støðutakan.
Hóast uppsøgn, bæði frá limi sjálvum og av sambandinum, heftir limur tó fyri gjaldkomið limagjald fram til uppathald av limaskapinum.
§ 7 Aðalfundir
Aðalfundurin, sum verður hildin í heimstaði felagsins, er hægsti myndugleiki sambandsins. Ársaðalfundur verður hildin, áðrenn________ er farin. Nevndin innkallar til aðalfund við skrivligari fráboðan til allar limir sambandsins við í minsta lagi 14 daga varningi. Mál, sum limir vilja hava til viðgerðar, skulu vera nevndini í hendi í minsta lagi 12 dagar undan aðalfundinum. Mál frá limum, sum ikki eru send út saman við fundarinnkallingini, verða fráboðað limum skrivliga í minsta lagi 8 dagar undan aðalfundinum, samstundis sum fráboðað verður, at fullfíggjað uppskot liggja frammi til gjøgnumgongd á skrivstovu sambandsins somuleiðis 8 dagar undan aðalfundinum.
Starvsnevnd ÍSF´s hevur møti- og talurætt á aðalfundinum og verður at innkallað til aðalfundar eftir somu reglum sum omanfyri.
Fundarskráin á ársaðalfundi er henda:
- Val av fundarstjóra
- Frágreiðing nevndarinnar fyri farna árið
- Framløga av roknskapi og fíggjarstøðu til góðkenningar
- Val av nevndarlimum og møguligum eykalimum
- Val av grannskoðara
- Innkomin mál
- Ymiskt
Fundarstjórin, sum kann vera nevndarlimur, ger av allar ivaspurningar á fundinum, herundir eisini, hvussu atkvøðugreiðsla fer fram. Atkvøðast kann sambært fulltrú. Fundarstjórin ger av gildi hennara.
Eykaaðalfundur verður hildin, tá nevndin heldur tað vera neyðugt, og eftir ynski frá minst helvtini av limunum. Innkallingar- og framløgufreistir og mannagongd annars er tann sama sum á vanligum ársaðalfundi.
§ 8 Nevndin
Felagið verður stýrt av einari nevnd, sum hevur tríggjar – fimm limir. Eykalimir kunnu veljast. Nevndarlimir verða valdir annaðhvørt ár, soleiðis at annaðhvørt ár stendur ein, ávikavist tveir nevndarlimur fyri vali, meðan annaðhvørt ár standa tveir limir ávívavist tríggir limir fyri vali. Nevndin skipar seg sjálv.
Nevndin kann gera reglugerð fyri virksemi sínum.
Fer nevndarlimur frá í úrtíð, verður innkallað til eykaaðalfund til val av nýggjum nevndarlimi, um eingin eykalimur er valdur.
Gerðabók verður førd fyri allar aðal- og nevndarfundir.
§ 9 Dómsnevndin
Dómsnevndin viðgerð kærur av avgerðum, sum nevnd sambandsins hevur tikið.
Samansetingin av dómsnevndini og viðgerðin fer fram sambært teimum til hvørja tíð galdandi reglum fyri dómsnevndina innan ÍSF og viðgerð av kærum.
§ 10 Tekningarreglur
Felagið verður teknað av í minsta lagi tveimum nevndarlimum. Til keyp, sølu ella veðseting av føstum ognum krevst bæði nevndar- og aðalfundarsamtykt.
§ 11 Heftilsi
Sambandið heftir bert fyri skyldum sínum við teimum til eina og hvørja tíð verandi ognum, sum hoyra sambandinum til. Limirnir í sambandinum og nevndin hefta ikki persónliga fyri felagsins skyldum, men bert við sínum limagjaldi.
§ 12 Roknskapur
Roknskaparár sambandsins er vanligt álmanakkaár. Fyrsta roknskaparár er frá stovnan sambandsins
til___________. Roknskapurin verður grannskoðaður av einum á aðalfundi valdum grannskoðara, sum hevur rætt at kanna felagsins bøkur og skjøl, tá ið hann ynskir tað.
§ 13 Viðtøkubroytingar
Fyri at broyta viðtøkurnar krevst aðalfundarsamtykt, har í minsta lagi 2/3 av møttu limunum atkvøða fyri.
§ 14 Avtøka
Fyri at taka sambandið av krevst aðalfundarsamtykt við, at í minsta lagi 3/4 av limum felagsins eru á fundi og samstundis eisini atkvøða fyri.
Verður sambandið tikið av, velur aðalfundurin ein ella fleiri avtøkustjórar. Eitt møguligt avlop, aftaná at allir kravánararnir hjá sambandinum hava fingið fulna, skal nýtast til eitthvørt virksemi, sum hevur samband við endamál sambandsins.
Soleiðis samtykt á stovnandi aðalfundi í___________tann____________
Nevndin:
_____________________
_____________________ _____________________
_____________________ _____________________


text:
Uratkvøða í gongd í Søfartens Ledere
Nevnd og aðalfundur í Søfartens Ledere hava mælt til, at felagið verður lagt saman við Lederne. Men uppskotið skal eisini góðkennast av einum meiriluta millum limirnar. Og farið varð undir hesa uratkvøðu í gjár.
Allir limir í Søfartens Ledere skulu í gjár hava fingið teldupost við einum atkvøðuseðili. Umframt samanleggingina, skulu limirnar eisini taka støðu til fleiri viðtøkubroytingar.
Atkvøðugreiðslan fer fram talgilt og endar 15. juni.
Kelda: Søfartens Ledere


text:
Thordis Dahl Hansen
Indlæst på færøsk af Silrið Mørkøre Kruse
Hugskotið kom, tá ið Knud Vilstrup, sum arbeiddi hjá Rynkeby Foods, gjørdist sjúkur og hevði brúk fyri at betra um heilsustøðuna.7
Hann skuldi koma í betri venjing og samstundis fáa eitt upplivilsi burturúr. Hann valdi at fara at venja og súkkla til París at síggja endaspurtin av Tour de France á Champs-Elysées.9
Á fyrsta liðnum, sum fór til París, vóru 11 súkklarar og ein hjálpari. Hetta var í 2002. Í 2018 eru 48 lið úr Føroyum, Íslandi, Noregi, Svøríki, Finnlandi og Danmark. Tilsamans 1950 súkklarar og 300 hjálparfólk súkkla heimanífrá til París.11
Team Rynkeby stuðlar børnum við álvarsligum sjúkum og familjum teirra í Norðurlondum. Á øllum súkklunum, sum fara ta longu leið til París, stendur: “Riding for children with critical illnesses”.13
Luttakararnir hjá Team Rynkeby rinda sjálvir útreiðslurnar fyri egnari luttøku, so sum súkklu, klæði, ferð og uppihald.15
Allur peningurin, sum kemur inn frá lýsingum, gávum og tiltøkum, fer óskerdur í ein grunn. Pengarnir verða brúktir til gransking og eisini til beinleiðis hjálp til børn við álvarsligum sjúkum og familjur teirra.17
Team Rynkeby Føroyar hevur 50 súkklarar. Helvtin hevur súkklað túrin áður - hin helvtin hevur ikki. Tað er nøkulunda javnt býtt millum kvinnur og menn. Í 2018 er yngsti súkklarin 22 ár, og tann elsti er 71 ár.19
Tað, sum luttakararnir í Team Rynkeby skulu gera, er at súkkla til París - áleið 1250 km, sum verða koyrdir í 7 teinum.21
Stytsti teinurin, sum verður koyrdur ein dag, er áleið 100 km, og tann longsti er áleið 200 km. Miðalferðin liggur um 25-28 km um tíman.23
Nógv og miðvís venjing krevst fyri at kunna súkkla í 7 dagar til París. Venjingin byrjar í september, tá ið luttakararnir fáa at vita, at teir eru slopnir við.25
Allir súkklararnir á Team Rynkeby Føroyar 2018 vóru á eini venjingarlegu, har teir súkklaðu 330 km og 3.500 hæddarmetrar.27
Team Rynkeby Føroyar byrjar vanliga túrin í Klaksvík. So koyrir liðið prolog til Havnar og steðgar á ymiskum støðum á vegnum, har røður verða hildnar og stuðulsgávur handaðar.29
Eitt av hæddarpunktunum á túrinum er tann 5. dagin, tá ið allir súkklararnir skulu ígjøgnum brekkuna, Huy, í Belgia. Brekkan er 1.100 metrar, og hallið er upp í 23 %, har hon hellir mest.31
Ein týdningarmikil partur av einum Team Rynkeby-liði er eitt tænastulið, sum er mannað við 11 fólkum. Teirra uppgáva er at bøta um súkklurnar, gera nógvan og góðan mat til súkklararnar og at vísa teimum veg.33
Kennir tú børn, sum eru álvarsliga sjúk? Kennir tú nakran, sum hevur súkklað til París fyri Team Rynkeby?37
Foto/ Myndir/ Asseq/ Valokuva/ Guvvieh:
S1+6+10+14+16+18+20+22+24+26+28+30+32+34+36: Einar Vang og Tórvør Ø. Vang
S4+12: Thordis Dahl Hansen
S8: www.team-rynkeby.dk


text:
Orð: N.F.S. Grundtvig
Lag: Bartholomäus Crasselius
Týtt: Victor Danielsen
1. Sum blóman fellur skjótt og følnar,
so doyr og følnar alt á fold,
skjótt bliknar kinnin reyð og kølnar,
og moldin verður aftur mold;
men hann, sum yvir deyða vann,
gav teimum lív, sum elska hann.
2. Og vei tá tí, sum fáfongt grundar
á tað, sum ei er álit í,
sum eina eftir hesum stundar,
ið varir bert so stutta tíð!
Áh, dáravón, sum endar brátt
í troystarleysu, døpru nátt!
3. Men sælur tann, ið vón sær byggir
á aðra grund enn heimsins sand,
tann sál, sum móti Himli hyggur
og søkir har eitt fedraland!
Ein staður stendur uppi har
til tann, sum her ein gestur var.


text:
Tað verður VÍF og Kyndil hjá kvinnum og Neistin og H71 hjá monnum, sum hittast í finalunum um føroyameistaraheitið.
Tað gjørdist greitt um páskirnar, tá vágskvinnur og Kyndilsmenn snávaðu og harvið mistu stigini, ið skuldu til, fyri at hava nakran møguleika at røkka einum finaluplássi.
Hjá kvinnum er VÍF á fyrsta plássi við 38 stigum og hevur tríggjar dystir eftir at spæla, meðan Kyndil hevur 34 stig og tveir dystir eftir.
Hjá monnum er størri spenningur um fyrsta plássið, tí Neistin og H71 hava hvør síni 33 stig og tveir dystir eftir. Um javnt verður í stigum, verður avgjørt eftir innanhýsis úrslitunum millum liðini í landskappingini. Har hevur H71 fyrimunin. Tveir teir fyrstu dystirnir endaðu við javnleiki, í triðja dysti vann H71 32-25 og í fjórða vann Neistin 24-23.
Tann, sum verður nummar eitt í landskappingini avgerð hvør fær fyrsta heimadystin.
Fyrstu finalurnar eru mikudagin 18. apríl ella hósdagin 19. apríl, seinnu leygardagin 21. apríl og møguligu triðju finalurnar eru sunnudagin 22. apríl.


text:
Open Access – frí atgongd
Hvat er open access? Open access ella frí atgongd er skipan, sum gevur beinleiðis og ókeypis atgongd til vísindalig avrik. Henda atgongd hevur ikki beinleiðis ávirkan á hugverksrættindini, sum fyrst og fremst snúgva seg um ognarskap.
Bæði í føroyskum og í ES høpi verður nú sett krav um fría atgongd til úrslit, sum eru avrikað við almennum stuðli. Hetta verður gjørt í avtaluni, sum er grundarlagið fyri stuðulsútgjaldinum.
Tá ið stuðul verður latin til gransking og nýskapan, er viðkomandi hjá stuðulsveitaranum at tryggja sær, at úrslitið, sum spyrt burturúr, kann verða nýtt til onnur frambrot, og at tað er atkomuligt hjá øðrum granskarum.
Skipanin við fríari atgongd gevur atgongd til vísindaligar greinar, sum hava verið til metingar og eru givnar út í vísindaligum tíðarritum, og til granskingarúrslit, sum kunnu vera viðgjørd og útgivin ella sum fyriliggja í óviðgjørdum formi.
Uttan mun til um eitt verk verður útgivið ella ikki, skal tað verða mett um avrikið. Henda mannagongd hevur ikki ávirkan á fríu atgongdina til verkið.
Frí atgongd krevur ikki, at verkið verður útgivið. Tað er granskarin ella stuðulsmóttakarin, sum avgerð, um úrslit verður givið út og almannakunngjørt.
Í ES høpi eru tvinnir vegir at geva fría atgongd til vísindalig avrik. Egin skjalagoymsla, sum verður nevnd “grøn” frí atgongd. Ella frí atgongd til útgivið verk, sum verður nevnd “gull” frí atgongd. Báðir møguleikarnir verða nýttir, tá ið talan er um avrik við stuðli úr ES.
Stuðulsmóttakarin ger av, hvussu fría atgongdin til verkið verður givin.
Les meira um Open Access politikkin hjá ES her
Les um samtykt hjá Granskingarnevndini um at taka undir við Open Access politikki fyri vísindaligt arbeiði, sum er fíggjað úr Granskingargrunninum, her


text:
Hetta vikuskiftið skipa íslendingar fyri stórari, altjóða svimjistevnu í Laugardalslaug, sum partur av WOW Reykjavík International Games 2018. Ein hópur úr Føroyum luttekur eisini, við rættiliga góðum møguleikum at vinna heiðursmerki.
Tey sum luttaka eru úr Ægir (og í teirri raðfylgju sum tey síggjast í tilmeldingarlistanum)
- Martin V. Sivertsen (2002)
- Brandur A. Matras (2003)
- Marius Steinhólm (2005)
- Tórálvur Brestisson (2003)
- Rókur Dragaberg (2004)
- Signhild Joensen (2000)
- Barbara Debes (2000)
- Maja Samson (2004)
- Sofia Toftegaard (2006)
- Rókur Trygvason (2000)
- Natanael A. Matras (2002)
- Rebekka Trygvadóttir (2004)
- Sólvá A. Sigurðsson (2002)
- Jana B. Thomsen (2000)
Av hesum er tað serliga Signhild Joensen sum hevur møguleika at vinna heiðursmerki, við bestu tilmeldingartíð í 200 rygg, næstbestu tilmeldingartíð í 50 og 100 ryg, og triðbestu í 50 og 100 frí, Rebekka Trygvadóttir við næstbestu tilmeldingartíð í 400 blandað, Jana B. Thomsen við triðbestu tilmeldingartíð í 100 firvald, og Rókur Trygvason við næstbestu tilmeldingartíð í 200 bringu.
Men tað eru fleiri ferðir hesi og onnur sum eru uppi í millum at kunna røkka finalu og heiðursmerkjapláss, og hartil er ein ungdómskapping fyri svimjarar føddir í 2002 og seinni, har vit burdu havt góðar møguleikar at vunnið okkurt. Sí innbjóðingina her.
Tíðarætlanin sæst her, og er hon stutt sagt at tey kappast í innleiðandi riðlum og einstakum beinleiðis finalum fríggjadag seinnapart, fyri síðani at avgreiða innleiðandi riðlar leygarmorgun, finalur leygarkvøld, innleiðandi riðlar aftur sunnumorgun, og at enda finalur sunnukvøld.
Beinleiðis úrslit verða at síggja her á swimrankings.net


text:
Brexit skapar óvissu24-06-2016
Vit kunnu vænta framhaldandi fjáltur og stór sveiggj á marknaðinum, eisini komandi dagarnar, sigur okkara viðmerkjari um Brexit
EIk stuðlar ungdómsdeildini hjá Kyndli24-06-2016
Eik og Kyndil hava skrivað undir stuðulsavtalu fyri komandi tvey árini
Nýggjar ásetingar fyri gjaldoyrakursir20-06-2016
Gjaldoyrakursirnir, sum higartil hava verið brúktir í sambandi við gjaldoyraflytingar, verða nú broyttir.
Skjalagoymslan í Netbankanum í lagi aftur13-06-2016
Skjalagoymslan virkar nú aftur sum vant
Teldusníkar gera um seg31-05-2016
Nú verður aftur ávarað um teldusníkar, sum royna at lokka upplýsingar úr fólki


text:
SKEIÐ Á FRÓÐSKAPARSETRI FØROYA 2009/2010
Í heyst bjóðar Fróðskaparsetur Føroya út sokallað almenn skeið í føroyskum og enskum.
Í heyst bjóðar Fróðskaparsetur Føroya út sokallað almenn skeið í føroyskum og enskum. Skeiðini í enskum verða bjóðað út í samstarvi við University of Cambridge ESOL Examinations. Sí lýsing.
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...
-
08.10.2018Tey ganga á vegnum og bíða sum nýggjur afturEitt av høvuðsverkunum hjá Ingálvi av Reyni, Tey ganga á veg...


text:
UCI World Tour
UCI WorldTour er ein røð av sjálvstøðugum professionellum vegsúkklukappingum. Í 2009 og 2010 varð heitið Heimskalendarin og var stiggevandi í mun til heimsranglistan.
Innihaldsyvirlit
Status fyri kappingar í UCI WorldTour (og Heimskalenderin)[rætta | rætta wikitekst]
*Seinastu ferð fyriskipað í 2014.
Ranking 2009–2015[rætta | rætta wikitekst]
Kappsúkklarar fáa stig eftir plaseringum á teinum og samanlagt í teinakappingum sum víst í talvuni omanfyri. Stigini hjá einum liði verða roknaði út við at leggja saman stigini hjá teimum fimm ið hava hæst stigatal hjá liðnum. Somu reglar eru galdandi í landskappingum.


text:
Kvinna, útsett fyri harðskapi, sigur frá sínum upplivingum
Eg vil gjarna deila mína søgu, ikki tí at tað skal takast synd í mær. Hetta er gjølla umhugsað.
Eg eri ein av teimum sum royndi at rópa um hjálp og eingin lurtaði. Eg eri ein av teimum kvinnum í Føroyum sum royndi at gera vart við mína støðu. Eg ringdi til løgreglu, eg gjørdi vart við meg hjá vinum og ongin hjálp var at heinta. Tey trúðu honum. Eg síggi hesar "vinir" deila tykkara síðu og allar møguliga aðrar síður um hvussu vit steðga hesum ørðskapinum og øll spæla pávar.
Vit kunnu ikki fyribyrgja uttan at taka ábyrgd og ábyrgdin verður tikin í nærumhvørvinum og tá nærumhvørvið svíkir, so dettur alt á gólvið.
Eg eri kvinna, sum byrjaði við at vera úti fyri sálarligum ágangi og endaði við at vera ein buka kvinna. Eg rópti um hjálp hjá nærumhvørvinum, hjá løgreglu, og einki hjálpti, tað var vist lættari at blanda seg uttanum ella happa míni børn í skúlanum, "at tað heilt sikkurt er mammu tína'sa skuld, hann er sooo fittur" mátin bleiv nýttur yvirfyri børnunum. Eg kann garantera at tað ikki eru børnini sum hava hesa meining men søgd av foreldrunum.
Mín søga skal ikki vera ein offursøga longur, eg eri komin víðari, men eitt veit eg, nógvar kvinnur sita fastar í somu støðu í Føroyum í dag.
Tit eru vælkomin at deila hetta sum eitt uppróp til eitt kjak. Eru vit so forbanna góð at taka hond um tá ágangurin leikar? Er tað ikki so forbannað lætt at siga "fær til vinir og familju" Mín roynd er NEI..og skal tað tabu'ið ikki eisini brótast?
Tær allarbestu heilsur við tøkk fyri tykkara arbeiði


text:
Elektrikarar til frálandavinnuna í Noregi
Vegna økt virksemi í frálandavinnuni í Noregi – On & Offshore – verður við hesum søkt eftir elektrikarum. Talan er um størv á verkætlanstøði har ein er burtur í nakrar vikur og heima í nakrar vikur.
Tín vangamynd
Tú hevur handverksútbúgving innan eløkið og hevur viðkomandi arbeiðsroyndir. Sum persónur ert tú sinnaður at liva upp til okkara virðir, sum millum annað fevna um at vera álítandi, arbeiðssamur og trívast í ymiskum arbeiðsumhvørvum, sum broytast í mun til hvar í Noregi arbeiðið fer fram.
Tað er eitt krav, at tú hevur DSB góðkenning. Um tú ikki hevur góðkenning kanst tú fáa vegleiðing frá okkum.
Meira at vita
Ynskir tú fleiri upplýsingar um starvið ert tú vælkomin at seta teg í samband við dagliga leiðaran á PAM, Anju Jacobsen, tlf. 791139. Á skrivstovu okkara í Mykinesgøtu 5 leiðbeina vit fegin, um tú hevur fyrispurningar ella áhuga í at starvast hjá okkum.
Umsókn
Umsókn við prógvum, CV og møguligum ummælum, skal sendast til okkum sum skjótast við telduposti til: aj@pam.fo. Tú kanst eisini skráseta títt CV á okkara heimasíðu undir “send umsókn”, og vit seta okkum í samband við teg.
PAM Offshore Service – Mykinesgøta 5, FO-100 Tórshavn – www.pam.fo
PAM Offshore Service hevur til endamáls at veita man-power tænastur til olju og gassídnaðin. Virksemið fevnir um útleigan av fakfólki, so sum elektrikarar, sveisarar, instrumentrørleggjarar og verkfrøðingar, bæði On- & Offshore. Vit eru vanliga millum 80 og 200 fólk í starvi á PAM.


text:
Kort
Suðuroyar Sparikassi bjóðar kundum sínum fleiri ymisk sløg av kortum. Tí er skilagott at lesa um ymsu hentleikarnar kortini hava, soleiðis at tú sært hvat kort hóskar best til tín.
Tað ber til at hava fleiri ymisk kort knýtt at somu kontu, og tað eru góð hyggjuráð altíð at hava tvey kort, serliga tá ið tú fert at ferðast. Kort kunnu brotna, blíva burturmist ella verða óvirkin.
Um tú ynskir eitt gjalds- og/ella eitt kredittkort, ert tú vælkomin at seta teg í samband við okkum.
Tað tekur umleið 7-10 arbeiðsdagar frá tí degi, at kortið er játtað og bílagt, til at tú fært kortið og PIN-kotuna sendandi við postinum.


text:
Handil við virðisbrøvum í Netbankanum03-07-2013
Vegna tekniska umlegging verður stongt fyri handli við virðisbrøvum í Netbankanum í tíðarskeiðnum 4. - 9. juli 2013
Súni Schwartz Jacobsen heldur fram sum formaður í Felagnum Peningastovnar01-07-2013
Á aðalfundi 25. juni varð øll nevndin afturvald, og skipaði seg við Súna Schwartz Jacobsen sum formanni og Janusi Petersen sum næstformanni
Vinnunetbankin enn tryggari24-06-2013
Herfyri var ein vinnukundi í einum føroyskum peningastovni fyri netbankainnbroti. Tískil hava føroysku peningastovnarnir avrátt at seta tiltøk í verk, ið skulu økja um trygdina í Netbankanum fyri vinnukundar
Bústaðarlán enn bíligari í Eik20-06-2013
Eik lækkar nú lægstu bústaðarlánsrentuna niður í 3,75 prosent
7 nýggir næmingar í Eik17-06-2013
Fyrst vóru tey 45, so vóru 19, og nú eru 7 teirra sett í starv


text:
Janus Jensen settur sum fyribils leiðari
Nú Jóannes Hansen fer frá sum rektari á Læraraskúlanum er Janus Jensen settur sum fyribils leiðari
Jóannes Hansen, rektari á Læraraskúlanum fer úr starvi 31. juli 2011. Janus Jensen er settur sum fyribilsleiðari frá 15. juli 2011.
Janus Jensen er útbúgvin lærari við hollum royndum frá føroyska skúlaverkinum og varð kandidatur í almennum pedagikki frá Danmarks Pædagogiske Universitet í 2007.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Boð til foreldur
Góðu foreldur
Hetta er yvirlit yvir tiltøk, ráðleggingardagar, frídagar o.a. í Dagstovninum í Hoyvík fram til summarið 2019.
Septembur
06. Stovnurin verður 35 ár. Vit hava foreldrakaffi, eitthvørt gott afturvið og tónleik til eina hugnaløtu.
26. og 27. Myndatøka
Oktobur
02. og 03. Sansadagar
13. - 21. Heystfrítíð hjá skúlabørnum byrjar. Vinarliga boðað frá á stovuni, um barn/børn tykkara hava nakran/nakrar frídagar, so starvsfólkini fáa møguleika at tilrættisleggja feriudagar/avspáka
Fletta eitt lamb
Novembur
02. Ráðleggingardagur. Stovnurin er stongdur.
30. Ommu- og abba dagur. Um barnið ikki hevur ommu/abba, er annar persónur vælkomin við.
Desembur
07. Jólahald fyri børnum, systkjum og foreldrum.
22.des.–01.jan. Jólafrítíð. Stovnurin er stongdur
Januar
14. – 25. Børnini og starvsfólkini fara at gera hav- og bergveggin aftanfyri reyða hús.
Februar
Foreldraviðtalur
Mars
04. Føstulávintsmánadagur
Møguligar írestandi foreldraviðtalur
Apríl
9-11. Børnini gera páskaklipp
11. Foreldrakaffi
15. -17. Páskavikan. Vinarliga boðað frá á stovuni, um barn/børn tykkara hava nakran/nakrar frídagar, so starvsfólkini fáa møguleika at tilrættisleggja feriudagar/avspáking.
18. – 22. Páskir. Stovnurin er stongdur
25. Flaggdagur. Stovnurin er stongdur
26. Ráðleggingardagur. Stovnurin er stongdur.
Mai
17. Dýri biðidagur. Stovnurin er stongdur
30. Kristi himmalsferðardagur. Stovnurin er stongdur
24. Garðdagur
Juni
05. grundlógardagur. Stovnurin stongir kl. 12
10. 2. Hvítusunnudagur. Stovnurin er stongdur.
Dagfesting kemur seinni
Summarfest saman við Løgmannabreyt, Kaldbak og inni á Gøtu.
Barnagarðarnir fara útferð við verandi og komandi barnagarðsbørnum.
Komandi barnagarðsbørn vitja “sína” stovu.
Vatndagar.
Rend og hop med Oliver/Ida.
Her og nú tiltøk/túrar.
Skúlabólkurin: yvirlit kemur frá starvsfólkunum um tað, ið tey ætla, at hetta árið skal innihalda.
Mælt verður til at fylgja við á heimasíðuni ella spyrja starvsfólkini, um dagfestingar eru tær, sum eru tilskilaðar, tí av og á kunnu koma broytingar í.
Tað koma eisini uppsløg á talvurnar, so hvørt sum tiltøkini verða.
Vh, Una


text:
Jødar, komnir heim til Ísraels
Tað er ein sonn kollvelting hjá hesum fólkum. Tey koma úr Etiopia, sum er sera aftarlaga í mun til Ísrael og vesturheimin annars.
Tey eru ikki von við teir hentleikar ið vit kenna - rennandi vatn, heitt og kalt. El - tey kenna ikki eina stikk kontakt - hava ongantíð sæð ein el-komfýr ella vaskimaskinu.
Tey duga ikki málið í Ísrael - tey hava ongan pening - tey hava einki arbeiði - tey hava ongastaðni at búgva.
Men - í Ísrael verður hugsað um alt hetta.
Ísraelski staturin tekur sera væl ímóti teimum. Her kunnu vit nevna tað mest týdningarmikla:
- Tey fáa eina fyribils íbúð at búgva í. Íbúðin er hóskandi til teirra familju. Í køliskápinum er matur. Grýtur, pannur og allar vanligar køksbúnýtir eru í køkinum - alt hetta leysa er beinanvegin teirra ogn.
Familjan fær eina "lítla" peningaupphædd at byrja tilveru sína við.
- Øll fara í skúla at læra seg hebraiska málið. Hjá børnum og unglingum gongur skjótt at læra.
Hjá miðaldrandi eitt sindur truplari. Eldri og gomul læra helst ongantíð málið.
- Tá ið eitt ella tvey ár eru farin, hava flestu familjur fótað sær í nýggja heimlandi sínum. Tey hava tá fingið egnan búsað, arbeiði og børnini ganga í skúla sum vanligt.
Tað er sera áhugavert at síggja hvussu væl Ísrael tekur ímóti fólki sínum.


text:
Eingin av teimum sterku telvarunum snávaðu í fyrsta umfari í altjóða talvkappingini Runavík Open í Løkshøll í gjárkvøldið. Men tað var um reppið, at ein lítil sensasjón brast. Tann blaðungi Luitjen Apol – abbasonur navnan og fyrrverandi fleirfalda føroyameistaran – mundi tikið Olaf Berg á bóli. Olaf, sum er ein av allarbestu telvarum í landinum, tóktist eina løtu ikki at grynna í støðuni, men við øllum snildum og hollum royndum eydnaðist honum kortini at snýta unglingin og vinna.
Helgi Dam Ziska var tryggur móti íslendinginum Páll Gautur Jonsson, sum hevur gott 2000 í rating. Helgi hevði initiativ og virkna støðu, og vann endatalvið trygt. Soleiðis telva stórmeistarar. Heiðrikur Jacobsen spjálkaði leingi og væl móti Jóhann Hjartarsson, men mátti til endans lúta. Rógvi Mortensen var heldur ikki langt frá javnleikinum móti altjóða meistaranum Simon Bekker-Jensen, men gjørdist eisini ov stuttur.
40 telvarar úr fleiri londum, mest norðurlondum, eru við í kappingini, alt frá stórmeistarum til unglingar. Mest spennandi talvið í øðrum umfari í dag er helst dysturin millum báðar okkara fremstu telvarar á altjóða styrkilistanum, Helga Dam Ziska og føroyameistaran Rógva Egilstoft Nielsen.
Annað umfar í dag byrjar kl. 15.00. Meira kann lesast um kappingina á heimasíðuni runavikopen.com. Har er eisini leinkja til øll borðini, sum telvað verður á.
Seks stórmeistarar
Tekniskt er Helgi Dam Ziska ikki stórmeistari enn. Formliga tilnevningin verður ikki fyrr enn á FIDE-ráðstevnu í næstum, helst í desember. Helgi telvar tí framvegis sum altjóða meistari í hesi kappingini. Men stórmeistari er hann, og høga styrrkitalið talar fyri seg.
Hesir tíggju hava hægst styrkital í kappingini:
IM Helgi Dam Ziska, Føroyar 2551
GM Jóhann Hjartarsson, Ísland 2541
GM Jakob Vang Glud, Danmark 2506
GM Vladimir Hamitevici, Moldova, 2484
IM Simon Bekker-Jensen, Danmark 2473
GM Daniel Semcesen, Svøríki 2469
IM Nikolaj Mikkelsen, Danmark 2466
GM Miguel Munoz, Spania 2457
IM Gudmundur Kjartansson, Ísland 2438
GM Thróstur Thórhallsson, Ísland 2417
Fremstu fimm føroysku telvararnir í kappingini umframt Helga eru hesir:
FM Rógvi Egilstoft Nielsen 2347
IM John Rødgård 2338
FM Olaf Berg 2323
FM Høgni Egilstoft Nielsen 2275
Ólavur Simonsen 2207


text:
Orð: Ókendur
Týtt: Hjørleif Gaard
1. O, mín sál hon leingist aftur síggja
mangar sálir søkja Harran Guð,
og í syndaneyð til Kristus flýggja
og av náði hoyra Harrans boð.
:,:Eg vildi so fegin, eg aftur nú sá,
ein sál kom til krossin og har boygdi knø.:,:
2. O, eg vil av hjarta aftur biðja
hesa bøn, sum mær er vorðin kær:
Harri, Tú mást nógvar sálir leiða
á Tín veg, sum jú tann besti er.
:,:Tú elskaði øll, ja, eisini meg,
hjálp sálum at finna á frelsunnar veg.:,:
3. Mangur kennir lívið tungt at vera,
sálin hungrar og hon líður neyð.
Men kom við til Hann, tann Góða Hirðan,
sum tær geva vil sítt Lívsins Breyð!
:,:Hví skalt tú tá stúrin og mótleysur gá?
So ivast ei longur, men frelsuna fá:,:


text:
Tilmeldingin er nú opin til klaverspælistovunar skúlaárið 2018-19.
Tórshavnar Musikkskúli bjóðar klaver spælistovu til børn í 2. flokki í Tórshavnar Kommunu.
Klaverstovan er ein spennandi og gevandi leið hjá børnum inn í tónleikin, har dentur verður lagdur á klaverspæl.
Undirvísingin er týsdagar kl. 17.00 til 18.00. og varar í tíggju vikur.
Undirvísingin fer fram á Musikkskúlanum, Frúutrøð 1.
Í tilmeldingini skal tú velja, hvønn gentubólk tú ynskir at melda til.
Gentubólkarnir skúlaárið 2018-19 eru hesir
Vika 38 – 49 – 18. september 2018 til 27. november 2018
Vika 03 – 12 – 15. januar 2019 til 19. mars 2019
Vika 14 – 23 – 26. mars 2019 til 04. juni 2019
Lærarar eru: Bjarni Restorff og Jóhannes Andreasen.
Kostnaður fyri hvønn næming er 600 kr.


text:
- Tíðindi, mentan og ítróttur
7,2 mió. til fiskivinnuroyndir
Tak niður
7.2 milliónir verða í 2018 settar av á fíggjarlógini til fiskivinnuroyndir. Eftir ætlan skal tann upphæddin vaksa við einari millión í 2019.
Fiskivinnuroyndir hevði framløgu á Hotel Føroyum í dag. Hetta er 10. ferð, at framløgan er, har verkætlanarleiðarar greiða frá og siga, hvat er komið burturúr. Á skránni vórðu nógvar framløgur og tær spentu ógvuliga víða - frá trollemmum til útbreiðslu av blálongu undir Føroyum.
Seinastu 10 árini eru 130 verkætlanir stuðlaðar úr Fiskivinnuroyndum og Eilif Gaard sigur, at hóast allar verkætlaninar ikki hava flutt nakað ítøkiligt, so hevur stuðulsskipanin flutt vinnuna framá.
Nýggjan Fiskivinnugrunn
Endamálið hjá Fiskivinnuroyndum er breitt og dentur verður lagdur á at veita stuðul í breiðastu merking, ið kann flyta vinnuna framá.
Landsstýrið hevur sett ein nýggjan grunn á stovn, ið eitur Fiskivinnugrunnurin. Endamálið við honum líkist nógv tí hjá Fiskivinnuroyndum, og hann skal millum annað eisini verða við til at menna fiskvinnuna í Føroyum.
Hóast tað enn er ógreitt, hvørt tað verður tørvur á skipanini Fiskivinnuroyndir, tá Fiskivinnugrunnurin er komin at koyra, so heldur Eilif Gaard tað verða positivt, at enn størri fokus verður lagt á gransking og menning í fiskivinnuni.
Hoyr innslagið omanfyri.
Sí eisini


text:
04. Apr 2012
Í dag eru fýra dystir í 2. umfarið í 1. deild leiktir. Síðsti dysturin í hesum umfarinum, B71 - EB/Streymur, verður ikki leiktur fyrr enn 11. apríl. Úrslitini vóru hesi: ...
01. Apr 2012
Nøkur av liðum okkara hava byrjað kappingina í hesi vikuni. Dreingir U16 og U14 hava spælt og 1. liðið spældi í dag. Eisini triðja deild skuldi spælt, men dysturin var útsettur vegna okkurt brek á vællinum í Klaksvík. Dreigir U16...
01. Apr 2012
1. lið okkara eru á Toftum í dag. Dysturin byrjaði kl. 15:00, og í hálvleikinum førdu vit við einum málið, ið Ragnar Nattestad skoraði. Í seinna hálvleiki kom eisini bert eitt mál, og hesa ferð var tað Jóhan Selfoss, ið skoraði. Vit vunnu...
31. Mar 2012
Í Sørvági er venjingin hjá dreingjum U10 og U12 veruliga komin í gongd. Vant verður mánadag, mikudag og hósdag kl. 16-17:30. Venjari er Jógvan Páll Joensen, ið er at hitta á telefon 291982 ella jpj@fsf.fo ...
31. Mar 2012
Eftir ætlan hava 07 Vestur U14 dreingir spælt steypakappingardyst á Sandi í morgun. 3 foreldur hjálptu okkum við koyring, og vóru tíðliga á veg við 11 leikarum til dyst. Á vøllinum byrjaðu:Silas Eyðsteison; Teitur Simonsen, Brandur Leonson, Niels Mouritsen,...
27. Mar 2012
Dreingjaliðið hava nú vant eina tíð, og venjingartíðirnar eru eisini fastlagdar. Umframt hetta, verður ein frívillig felagsvenjing fyri 2. árs smádreingir og dreingir fríggjadagar. Tað er Hegga, ið venur dreingirnar. Dreingir (U16) venja fast mánadag, týsdag og hósdag kl. 17:00...
25. Mar 2012
Sum sæðst á breddanum vinstrumegin, fara kappingarnar so smátt í gongd komandi vikuskifti. Fyri okkara viðkomandi skulu bæði 1. deild, 3. deild og dreingir í gongd. 3. deild og dreingir fyrst, leygardagin, so síðani 1. deild sunnudagin. Fríggjadagin var ein...
19. Mar 2012
Ein av týðningarmiklastu leikarum okkara í fjør, Eli Falkvard Nielsen, hevur gjørt av møguleikanum at spæla við HB. Stutt undan at flytingarvindeyga stongdi hóskvøldið, var alt komið í lag, og flytingin gjørdist veruleiki. Eli byrjaði at venja við havnarfelagnum longu...


text:
70 krónur í skattalætta frá Fólkaflokkinum.
Fólkaflokkurin lovar nú 70 krónur í skattalætta til lág- og miðallønt. Vorðið sum gáva – ikki minst, tá ið vit hugsa um tey hágløntu, ið fingu úr 3.000 til smáar 7.000 krónur um mánaðin í flatskatti frá sama flokki.
Í meir enn 700 dagar, meðan hann sat við valdið, hevur Fólkaflokkurin tosað um at geva teimum, sum einki fingu, ein skattalætta. Onki er tó hent. Onki!
Nú val er útskrivað, taka tey lyftið framaftur. Eg hevði væntað, at tey um ikki annað fóru at lova hendan lættan beinanvegin, men gakk. Nú siga tey, at skattalætti til lág- og miðallønt »má taka ta tíð, tað tekur«.
Hetta er hugstoytt, tá ið vit hugsa um, at tað tók 13 dagar at seta bæði flatskattin og forskattingina av pensjónum í verk. Tá høvdu tey skund.
Eitt annað av teirra vallyftum er, at eingin skal gjalda meir enn 30% í skatti. Tað ljóðar væl. Men í dag er skattaskipanin skrúva soleiðis saman, at ein, ið forvinnur 200.000 krónur árliga longu rindar 30% í skatti. Tí má eg undrast. Merkir hetta »lyftið« hjá Fólkaflokkinum so, at ein, ið forvinnur 200.000 krónur allíkavæl ikki fer at fáa lovaðu 70 krónurnar ?
Láglønt 40% flatskatt av tvungna pensjónsinngjaldinum
Tá ið forskattingin av pensjónum kom, fingu tey tímaløntu eina skattahækking, ið vildi nakað. Tey gjalda nú 40% í skatti frá fyrstu krónu av tvungna pensjónsgjaldinum. Áðrenn henda skipanin kom, var skatturin við útgjald av pensjón hjá tímaløntum áleið 28%. Hetta merkir, at ein tímaløntur við forskattingini hevur mist 1000 krónur um mánaðin av síni pensjón. Og tá muna 70 krónur »einaferð, tá ið tað ber til,« lítið.
Fólkaflokkurin skyldar teimum tímaløntu svar uppá spurningin um, hvørt hetta lyftið um 30% í skatti eisini merkir, at forskattingin somuleiðis verður lækkað niður á 30%. Í so fall høvdu tey tímaløntu nevniliga fingið tann peningin aftur, sum tey hava mist við forskattingini.
Skattalætti til tey lág- og miðalløntu, ið munar
Javnaðarflokkurin hevur eini greið boð til tey lág- og miðal løntu – tað vil siga tey, ið forvinna upp til 35.000 krónur um mánaðin. Vit vilja fremja ein skattalætta, soleiðis at ein arbeiðaraløn hevur minst 700 krónur meiri eftir, aftaná at skatturin er goldin.
Vit vísa ábyrgd og siga, at hetta málið skal fremjast so tíðliga í valskeiðnum, sum gjørligt. Vit meta nevniliga, at tað hevur skund at lætta um hjá teimum tímaløntu.
Vit halda ikki, at skattalættin til tey tímaløntu bara kann »taka ta tíð, tað tekur«.


text:
Tað fer at kosta um 19 milliónir krónur at umvæla Køge Svømmeland, tí har eru stórir trupulleikar við gravskitnum vatni, rusti, kemikaliufyltari luft og oyðiløgdum stálkonstruktiónum. Tak-konstruktiónin skal styrkjast, loftsplátur hava hug at loysa seg, og alt møguligt annað. Lesið á Ingeniøren, ella sjálva rapportina á heimasíðuni hjá Køge Kommune.
Tag: Køge
Morgun aftur
Køge, 28. oktober 2007 kl 11.24:
Klokkan er flutt til vetrartíð í nátt og tað ger stóran mun. Máttu bíða eftir at høllin lat upp og alt
umvegis flot.info
Okkara toymi
umvegis flot.info
Pausa
Hetta fyrsta kvøldið er øgiliga drúgt, og høllin er sum ein sauna. Vit fara tí í heilum út í forhøllina at svala okkum á.
umvegis flot.info
Upphiting
Halloween
Køge, 25. oktober 2007 kl 23.37:
Nei hetta eru ikki Jón Bjarnason og Petur Heðin á Fløtti sum taka sær av løttum uttanfyri vallaraheimið í kvøld !!
umvegis flot.info
Shoppa
Køge, 25. oktober, 2007 kl 12.06:
Vit (FLOT) hava svomið og etið og fara nú í stórcentur at shoppa. Hjá FLOT er ca. 1 vaksin til hvørt barn, so hetta er lætt at samskipa.
Morgun
Køge, 25. oktober, 2007 kl 07.39:
Góður matur og øll eru komin fram, so støðan er OK. Tey síðstu komu fram kl 01 í nátt. Ægir-venjarin Johan Martin fór í song tíðliga í gjárkvøldið við fepri, men hevur tað betri nú. Reki er longu farið í høllina, restin fer nú um 9-tíðina.
umvegis flot.info
So eru Reki her
Køge, 24. oktober 2007, kl 20.53:
So eru Reki her. Tey komu í áðni, móð men glað. Eftir eru FS og helvtin av FLOT.
Mynd: Reki eftir lyklum.
umvegis flot.info
Komin fram
Køge, 24. oktober, 2007 kl 20.14:
Fyrsti triðingur av ferðaliðnum eru komin fram til Køge, men restin eru tíverri seinkað av mjørka. Vit hava verið og shoppað og svomið og etið meðan næsti triðingur fyrst nú er í luftini og síðsti væntandi ikki kemur fram fyrr enn seint í nátt. Í morgin er ætlanin at byrja við svimjing og so fara á Strøget ella í stórcentur at shoppa víðari.
umvegis flot.info


text:
Vinn eina ferð til Brússel!
Í sambandi við EURAXESS ráðstevnu í Brússel 21. – 22. nov. 2013, ið hevur heitið “Raising Researchers' Voices - opinions on jobs, careers and rights”, hava granskarar høvi at vinna eina ferð til evropeisku háborgina.
Hetta ber til við at luttaka í “the EURAXESS Elevator Pitch” ella “the EURAXESS ERA Slam” .
Tilmeldingarfreistin er fríggjadagin 20. Sept kl. 17.00 CET.
Nærri kunning og lýsing av tiltaki, mannagongd, o.ø. er at finna her, sí leinkið
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Orð: M.B. Williams
Lag: Charles D. Tillman
Týtt: Petur William Háberg
Upprunaheiti: My Mother’s Bible
1. Besta bók av bókum her
Bíblian hjá mammu er,
merkt av tárum, skrætt og rukkað er mangt blað.
Men so klárt er fyri mær,
tá hon tók meg inn at sær,
setti meg í fangið – og til Gud hon bað.
Niðurlag: Gamla bók, dýra bók,
gjøgnum teg eg Jesu kærleik havi sæð,
meir og meir eg elski teg,
sum eg ferðist á tí veg,
ið skal føra heim til Zions nýggja stað.
2. Hon fortaldi fyri mær,
hvussu Jesus Kristus var,
komin her at ganga krossins tunga veg.
Tá eg krossfestan sá hann,
og mær tár á kinni rann,
kysti hon meg, segði, alt var fyri meg.
3. Nú í Himli mamma býr,
men tann bókin er mær dýr,
sum í sorg og gleði henni var so kær.
Hon gav kraft í neyðarstund,
hon helt inn í deyðans blund,
og eg veit, hon eisini skal hjálpa mær.


text:
Á regluligum eftirliti í juni í ár kannaði Fíggjareftirlitið øll høvuðsøkini hjá Suðuroyar Sparikassa.
Suðuroyar Sparikassi er nøgdur við, at Fíggjareftirlitið undirstrikar, at útlánini hjá Suðuroyar Sparikassa eru trygg, tí flestu útlánini hjá Suðuroyar Sparikassa hava trygd í 1. veðrætti í sethúsum. Og Suðuroyar Sparikassi hevur eitt nú økt um sín marknaðarpart í Tórshavn.
Suðuroyar Sparikassi er eisini nøgdur við, at Fíggjareftirlitið ikki hevði viðmerkingar til uppgjørda solvenstørvin.
Fíggjareftirlitið kravdi, at Suðuroyar Sparikassi skuldi niðurskriva 0,1% av samlaðu útlánunum. Suðuroyar Sparikassi framdi longu niðurskrivingarnar í 2. ársfjórðingi 2017. Hetta vísir, at Suðuroyar Sparikassi hevur eina varna kredittstrategi, sum er í samsvari við visjónina hjá Suðuroyar Sparikassa um at vera ein tryggur peningarstovnur.
Suðuroyar Sparikassi tekur boðini frá Fíggjareftirlitinum til eftirtektar og hevur longu avgreitt tey. Suðuroyar Sparikassi arbeiðir samstundis alla tíðina við at betra um sínar mannagongdir.
Fíggjareftirlitið gjørdi vart við, at Suðuroyar Sparikassi hevur ein lágan grundrakstur. Orsøkirnar til lága grundraksturin eru m.a. tey tryggu útlánini við lægri rentu, og tann harða kappingin í Føroyum, sum í verandi støðu er í andsøgn við politiska lógarkravið um eyka bjálving av føroysku peningastovnunum.
Suðuroyar Sparikassi hevur sett fleiri tiltøk í verk fyri at betra um grundraksturin, fyri framhaldandi at vera ein sterkur peningastovnur.
Frágreiðingin frá regluligu vitjanini hjá Fíggjareftirlitinum í Suðuroyar Sparikassa í juni 2017 er tøk á heimasíðuni ss.fo.


text:
Kristiligar cruiseferðir við Norrønu - væl egnað cruiseskip
25.09.2017 - 09:09 - Ásbjørn Jacobsen
Norrøna má sigast at vera eitt satt gospelskip. Í juni mánada vóru ikki færri enn 100 luttakarar á bíbliu- og tónleikaferð við Norrønu, og í august vóru 230 luttakarar á gospeltúri. T.v.s. at í alt hava tað verið 330 føroyingar, sum hava verið kristiliga cruiseferð við Norrønu í summar – Norrøna er stak væl egnað sum cruiseskip!
Í døgunum 20 – 23 august varð skipað fyri Gospeltúri á leiðini millum Tórshavn og Hirtshals. Tað var sangarin og fløguíbirtarin Eyðun Jacobsen, sum var samskipari av ferðini. Eyðun sigur í tíðindaskrivi, at undirtøkan var sera góð, tí við teimum 230 luttakarunum var túrurin útseldur.
Tað, sum eyðkendi túrin var, at skráin fevndi yvir tað mesta av skipinum, soleiðis at skilja, at tað varð sungið og spælt í øllum hølum umborð samstundis, hetta tí, at fleiri skráir koyrdu paralelt og tónleikararnir vóru nógvir.
Av tónleikarum kunnu nevnast: Petur Hans Hansen við bólki, Victor Carlsen, Magni Chrstiansen, Svein í Prestgarði, Oasubrøðurnir og fleiri onnur. Eisini vóru framførslur við gestasangarum, sum ikki vóru við í upprunaskránni. Eisini hesar vóru sera væl móttiknar av áhoyrarunum.
Eyðun Jacobsen skipaði eisini fyri panelorðskifti um tónleik. Luttakararnir í orðaskiftinum vóru Svein í Prestgarði, Magni Christiansen og Victor Carlsen. Eyðun sigur við Kristiligu Tíðindasendingina, at ein av niðustøðunum hjá panelinum var, at undir almennum sangframførslum er tað alneyðugt, at evangeliið kemur greitt fram.
Ferðin varð væl móttikin av teimum 230 luttakarunum. Ein av luttakarunum, Jógvan Dam Hansen, tekur soleiðis til: “Gospeltúrurin komin at enda. Ein túrur, har oyst var úr ríka sangskattinum, ið vit hava fingið og eru signað við, og har boðskapurin var sungin inn í hjørtuni. Nakað ein kann taka við víðari á leiðini.”
Eyðun Jacobsen sigur, at um Gud vil, so verður aftur skipað fyri Gospel-cruise við Norrønu næsta ár, og her kann man leggja afturat, at um Gud vil, so verður eisini skipað fyri bíbliu- og tónleikaferð við Norrønu komandi summar.
Kristiliga Tíðindatænastan
v/Poul Jóhan Djurhuus
gjaranes@gmail.com


text:
Vespureiðrið (76) - 14. mai 2018
Sending um føroyskan fótbólt:
Í studio: Símun Petur Justinussen, Bjartur Nolsøe, Harry Knudsen, Sølvi Reinert Hansen og Øssur Hansen.
Telefon: Oddmar Færø (B36), Stefan Radosavljevic (Suð), Jóan Símun Edmundsson (DK), Jógvan Páll Lassen (HB-fjeppari), Hallur Danielsen og Eiler Rasmussen (dómari).
John Andersen og Jonhard Hansen eru vertir.
---------------------
Trýst 'HOYR INNSLAG' knøttin omanfyri fyri at hoyra sendingina
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Mentamálaráðharrin og ein løgtingslimur vilja innføra sensur av einstøkum privatum miðlum
Kristin Michelsen: Hetta er brot á lógirnar hjá Javnaðarflokkinum
100.000 í bót vegna manglandi trygd
Eingin makrelur í Føroyskum sjógvi
Jenis ætlar sær í landsstýrið
Alt hevur sína tíð her á fold
Feðgar lógu hvørjum øðrum eftir lívinum
R7 og KvF samsenda
Føroyar og Føroyingar... Ja, hvat er at siga um okkum?
Dennis og Jenis í sendingini NOVA. Lokalsending Nova úr Suðuroynni í dag frá klokkan 13.00 til 15.00
Vespureiðrið (93) - 15. okt 2018
Tað er ikki p-talið sum ger okkum til føroyingar
NOVA úr Suðuroynni - Sending 25 - prát við Jenis av Rana
Óttast Kinesiska 5G tøkni
Fuglafjarðarsendingin (7) - 18. okt. 2018
Islamar vildu hava australska rossaranch, og ánarin er tjóðarhetja
Óreglusemi á fundarborði í fiskimálaráðnum
Professari skotið seg í armin til at mótmæla Trump
Sosialt ólag millum svørt og ikki rasisma er orsøk til svarta mannfallið í USA
Kommunuskatturin minkar í Klaksvík og Runavík
Metis - Øll sendingin - 16. oktober 2018
Líggjas Johannesen: Hvar eru pengarnir brúktir?
At lata Almannaverkinum fleiri íbúðir loysir sjálvandi nakað
Eg gangi út frá, at Poul Michelsen hevur eina góða frágreiðing til vanliga skattgjaldaran
Samband
Postboks 226
FO-600 Saltangará


text:
Ikki fyrrenn royndirnar eru lidnar, yvirtekur Pólarstovnurin sum eigari skipið. Tað skal brúkast av teimum, universitetinum í Tróndheimi og Havgranskingarstovninum til kanningar í Arktis og Antarktis.
- Hetta er størsta rannsóknarskipið hjá Norra og eitt av fyrstu skipunum, sum eru bygt eftir nýggju pólarkotuni, segði verkætlanarleiðarin Øystein Mikelborg, tá skipið varð víst fram í Bergen í gjár.
Skipið er hundrað metrar langt og skal hava eina manning upp á 16 mans umframt tveir instrumentteknikarar. Harumframt er pláss fyri 37 granskarum umborð. Skipið kann sigla í 65 samdøgur út í eitt.
14 starvsstovur eru umborð, ein vatnbrunnur miðskips, sum røkkur niður í havið, soleiðis at útgerð kann setast niður eisini í ringum veðri, útgerð er til troling, smáar Rovarar umframt útgerð at handfara ein lítlan boripall.
-Hetta er byrjanin til eitt nýtt tíðarskeið fyri pólgransking, sigur Ole Arve Misund, stjóri á Norsk Polarinstitutt.
Hann vísir á, at skipið bæði kann gera kanningar av fiski, havlívfrøði og havjarðfrøði. Skipið skal hava heimstað í Tromsø og skal eftir ætlan doypast har síðst í mars.
-Hetta er eitt sera forkunnugt skip, sum er einastandandi. Hetta skipið kann alt, sum vit kunnu ynskja okkum, sigur Sissel Rogne, stjóri á Havgranskingarstovninum.
Rannsóknarferðirnar í ár verða í løtuni lagdar til rættis.
-Vit fara at royna skipið hetta til í summar. Í juni rokna vit við at fara undir regluliga raksturin, sigur Mikelborg.
Ein av stóru brúkarunum er granskingarverkætlanin "Arvurin eftir Nansen", sum skal hava tríggjar longri rannsóknarferðir við skipinum í ár. Her luttaka tíggju ymiskir granskingarstovnar. Í 2018-2019 verður ein 140 dagar long rannsóknarferð gjørd til Antarktis.
-Tá vit bíløgdu skipið, varð alt havgranskingarumhvørvið biðið um at koma við íblástri. Tí skal skipið kunna handfara tað mesta, sigur Mikelborg.
Skipið er mett at kosta 1,4 miljardir norskar krónur. Fleiri seinkingar hava verið ávegis.
Per Wilhelm Nieuwejaar, reiðari á Havgranskingarstovninum, hevur fylgt verkætlanini frá byrjanini fyri tíggju árum síðani.
-Vit byrja rannsóknirnar í summar og hava sostatt ikki havt hastverk fyrrenn nú. Men nú er ikki nógv tíð at geva út upp á fyri at kunna røkka tí, vit hava bundið okkum til, sigur hann.


text:
- Tíðindi, mentan og ítróttur
HB vann spennandi oddabrakið
Tveir dystir vóru í Betri-deildini í gjár.
Í Gundadali spældu B36 og EB/Streymur. Tann dysturin endaði við einum 2-2 javnleiki, eftir at B36 í seinna hálvleiki leingi var frammanfyri 2-1 og hevði fleiri møguleikar at økja um leiðsluna. Tá ið tveir minuttir vóru eftir, skoraði Arnbjørn Hansen til 2-2, sum eisini gjørdist endaliga úrslitið.
Í Klakvsík var oddabrak, tá KÍ tók ímóti HB.
Frammanundan dystin var øgiligur spenningur, tí einans tvey stig vóru millum liðini. Dysturin endaði 1-0 til HB.
Tað var ein sera spennandi dystur. HB legði seg á odda stutt inn í seinna hálvleik, tá Ari Dahl Olsen skoraði. Men KÍ legði stórt trýst á HB, og serliga var tað í síðstu minuttunum, at KÍ kundi javna.
Við sigrinum í gjár varðveitir HB sostatt fyrsta plássi og er fimm stig framman fyri KÍ, sum liggur á øðrum plássi í kappingini um FM-heitið.
Sí eisini


text:
Sjá filmsklipp á Youtube har venjarin hjá KÍ Mikkjal K. Thomassen fortelur um vónirnar hjá KÍ til dystin í kvøld kl. 18.00, sjá herundir:
Líknandi greinar
Rennibreytin: Kanjon átti lægsta boð
Tilboðini uppá arbeiðið at gera Vígvøllin við Másheygg, sum fevnir um rennibreyt við venjingarvølli í miðjuni, vórðu latin upp í Býráðssalinum í dag. Kanjon átti lægsta boð, sum var 14,8 mió. kr., og vann sostatt útboðið. Innkomnu tilboðini til verkætlanina vóru: Kanjon: kr. 14.815.764,- Norðhús: kr. 17.980.000,- Á Brekku: kr. 18.152.052,- Boðini verða nú eftirkannaði, Les meira…
Signhild Joensen frá Ægir svam eina kanón tíð og settið føroyskt met á EM 2018 í Glasgow í morgun.
Signhild Joensen hevði ein tilmeldingar tíð uppá 29.96 og svam seg inn við kanón tíðini 29.54, sum er føroyskt met. Gamla metið átti hon sjálv og tað var 29.59, so tað var beint undir gamla metið, sum hon settið tann 4 apríl 2017 í Danish Open. Signhild hevði ikki so góða byrjan, men svam sera Les meira…
Konsert í Christianskirkjuni, mikukvøldið 08. august kl. 20:00
Mikukvøldið, 08. august kl. 20.00 verður orgulkonsert í Christianskirkjuni við danska urguleikaranum, Tinu Christiansen. Tina Christiansen er 34 ára gomul,og hevur útbúgving frá Det Jyske Musikkkonservatorium í Århus hjá professara í urguspæli Ulrik Spang-Hanssen sum lærara. Aftaná kandidat próvtøku helt hon á fram við útbúgving á solistklassanum sama stað og debuteraði summarið 2013 við fleiri Les meira…


text:
Ein klassikari frá 2008, lyftur fram á forsíðuna nú tað gongur væl aftur í 2011. Koyr á Magnus! 🙂
Eg kundi ikki lata vera, nú farið verður til Kroatia, at tríva í aftur alt tað góða úr Beograd. So her er ein ‘montaga’ hjá Jón Briani Hvidtfeldt og Rás2, tilsett myndir hjá mær og av susvim.com, harav nógvar eru tiknar av serbiska fotografinum Andrea Ilic, umframt onkur einstøk av góðum fólki í danska svimjifelagnum Sigma NS. Takk fyri gott samstarv í Serbia 🙂
Estin Rejn Haljand er fastur fúsur at greina kappingar fyri evropeiska svimjisambandið LEN, og hevur tískil eisini nú greiningarnar frá EJM í Beograd klárar her á heimasíðuni www.swim.ee. Tíverri bara frá finalum og semifinalum, og tíverri ikki frá teinum longri enn 400 metrar. Men splitt-tíðir, frekvensur og armtakslongd frá teimum 400 frí hjá Páli eru so har, at samanbera við kappingarneytarnar. Continue reading Kappingargreining frá teimum 400 í Beograd
Sí mynd 4 í myndafrásøgnini “Serbia-Føroyar”, á www.portal.fo. Og skundið tykkum, áðrenn teir rætta feilin ð:-D
Jón fortelur hinum um, hvussu gudarnir enn einaferð vóru eftir honum, á ferð fyri Svimjisambandið. Hesuferð lótu teir tað regna inni í hotell-rúminum.
Continue reading Vatnlandið hjá Jón í Beograd
Soleiðis sá tað út, “Studio 4” hjá Rás 2 í Beograd. Vit valdu hetta staðið, tí at her var internetsamband, og rímiligur skuggi fyri sólini.
Continue reading Rás 2 samrøða við Kára ísv. teir 50 rygg í Beograd
Tað var her at hann hevði besta kjans at koma í semifinalurnar, men tíverri endaði hann beint uttanfyri.
Continue reading Kári 50 rygg í Beograd
Nakað tvætl hjá mær, at hann hevði trupulleikar við banatognum. Kári segði sjálvur aftaná, at hann við vilja lá nær banatognum, so at hann visti hvar tað var 🙂
Continue reading Kári 200 rygg í Beograd
Her eru teir 400 frí hjá Pál, íroknað heiðursmerkjahandan. Á sum tað var nær við at kiksa 🙂
Continue reading Fyrsta EJM heiðursmerki til føroyingar nakrantíð
Útvarpsliðið velur at fara yvirum, til at umganga sólina. Serbar rokast víðari við fyrireikingini
Continue reading Fyrsta finaluumfar um at byrja
Her vóru vit rættiliga spennt, við tað at vit jú ikki vistu enn, hvussu tað fór at gangast honum.
Continue reading Fyrstu 400 hjá Pál á EJM 2008


text:
Fřroyingar í Grřnlandi
Forlagiđ Tjarnardeild 1999
Viđ sínum leikandi frásřgustíli sigur Jógvan Arge frá fřroyingum í Grřnlandi, og nógvar myndir frá samtíđini stuđla upp undir frásřgnina.
Yvirlit er yvir útróđrarmenn í 50-árunum. Inntřkurnar í Íslandi versnađu brádliga síđst í 50-árunum, og fřroyingar vildu hava fleiri útróđrarhavnir í Grřnlandi.
Í 1959 fekst loyvi til Kapphavnina, Borgshavn, Kangarsuk, Grátufjřrđin og norđaru havn í Ravnsoynni móti at rógva út fyri KGH eisini.
Í Fřroyingahavnini komu menn illa fyri í 1954, teir skutu fugl og steiktu revar at fáa kjřt.
Í 1955 byrjađi Grřnlandsfelagiđ viđ Nordafarbátum, og áriđ eftir fóru eisini fřroyingar at fiska viđ snellu. Í 1957 varđ fariđ at royna á sjálvum Kappanum.
Kirkjuliga Missiónsfelagiđ bygdi sjómansheim í Ravnsoynni, og í fřroyingahavnini varđ sjómansheimiđ flutt.
Fylgt verđur eisini viđ monnum, sum í 1952 ćtlađu at seta seg niđur sum seyđabóndur í Grřnlandi.
Til bílegging